
Buku punika arupi sumbangan saking tiyang-tiyang Ahmadi 
ingkang, malah ing abad punika, pinuju dipun aniaya lan dipun 
syahidaken namung tulus karana piyambakipun nggadahi katres- 
nan lan ngagungaken Tauhid. Piyambakipun punika pangejawan- 
tahan saking semangat Bilal. 


# Bilal r.a. punika satunggaling sahabat Rasulullah Muhammad 
saw. Sanadyan piyambakipun pikantuk sedaya rupi tindak aniaya 
ingkang anggegirisi lantaran piyambakipun mlebet ing agami Islam, 
nanging piyambakipun sedya seda tinimbang kedah nilar kaiman- 
an dumateng Tauhid Ilahi. 

BEBUKA 


Satus tahun sapengkeripun punika Hazrat Mirza Ghulam Ah- 
mad (1835—1908) medar sabda bilih panjenenganipun kautus 
dening Gusti Allah. Cuplikan-cuplikan ingkang sae-sae piyambak 
ing antawisipun karangan-karangan anggitanipun, ingkang kamot 
ing risalah punika kakempalaken minangka pepengetan satunggal 
abad madegipun 'Jemaah Ahmadiyah” ingkang kadapuk dening 
Gusti Allah Piyambak. 

sanadyan tansah dipun ganggu lan dipun mengsahi, Jemaat 
punika tansah angalami kemajengan ingkang lancar ing pundi- 
pundi saindenging bawana. Jemaat Ahmadiyah sampun madeg 
ing 117 nagari lan boten nate kendel anggenipun ngumandangaken 
suwaranipun Islam Sejati. 

Amrih saged anggagapi “dakwah” (giyaran Islam) lan kados 
pundi menggah pola agungipun jemaat punika, cara ingkang sae 
piyambak inggih punika lantaran saking nyumerepi pangakenipun 
Hazrat Mirza Ghulam Ahmad. Wondene cara ingkang mathuk 
tuwim cara kangge anjajagi isi piwulangipun inggih punika sarana 
ngupaya wangsulan ingkang leres kangge pitakenen-pitakenen 
mgkang tuwuh wonten ing salebeting manah tumrap sintena ing- 
kang sumedya ngupaya kabeneran saking salebeting karangan- 
karanganipun priyantun ingkang angaken kaangkat dados Al- 
Masih ingkang dipun janjekaken Gusti Allah tuwin dados Al-Mahdi 
kanthi panalaran ingkang adil. 

Ing ngandhap punika kapaparaken cukilan-cukilan sawatawis 
asal saking karangan-karanganipun ingkang kasebat sae piyambak, 
kasadyakaken arupi prosa” lan puisi, ingkang mratelakaken 
kabetahaning manungsa ingkang perlu-perlu sawatawis. Pangajeng- 
ajeng kula, mugi para maos boten namung pikantuk katerangan, 
nanging ugi pikantuk papadang tuwin ilham gegayutan kaliyan 
rupi-rupi prakawis lantaran saking aneliti punapa ingkang kaun- 
jukaken punika, sanadyan namung sakadar nginjen saking jendela 
mirsani saking karya-seratan ingkang cacahipun 80 punika anggi- 
tanipun Hazrat Al Masih Maw'ud (ingkang kajanjekaken). 


Jemaat Ahmadiyah, satunggiling “Gerakan Internasional ing 
salebeting Islam, dipun adegaken ing tahun 1889 ing kitha @Wadian, 
negari India. Ingkang ada-ada Hazrat Mirza Ghulan Ahmad, ing- 
kang angaken dipun dadosaken Masih Mauw'ud, ingkang datengipun 
ing ngalam donya dipun ajeng-ajeng, kanthi anyandang rupi-rupi 
nama lan pangkat dening umat agama ingkang warni-warni. Umat 
Hindu angajeng-ajeng Krishna; umat Kristen angajeng-ngajeng 
Almasih; umat Budha angajeng-ajeng Budha; dene umat Islam 
angajeng-angajeng Mahdi lan Al Masih. 

Anampi dawuhing Pangeran, Hazrat Mirza Ghulam Ahmad 
amedhar sabda ingkang sifatipun revolusioner bilih ingkang bade 
dateng punika namung satunggiling juru pamugar agami inggih 
satunggiling Al Masih ingkang datengipun kados dene panjalmani- 
pun sadaya wujud ingkang dipun dawuhaken Pangeran bade kau- 
tus, ngkang kadawuhan ngimpun sadaya umat manungsa ing satung- 
gal wadah agami asifat universal. Hazrat Mirza Ghulam Ahmad ugi 
mratelakaken bilih Al Masih Mauwu'ud punika boten jumeneng Utu- 
san ingkang mandiri piyambak, ananging satunggiling utusan ing- 
kang kabawahaken dening Kanjeng Nabi Muhammad Mustafa saw. 
Hazrat Mirza Ghulam Ahmad pitados manawi Islam punika sya- 
r1'at pungkasan sarta lengkap ingkang mranata gesanging manung- 
sa; salajengipun Hazrat Ahmad mratelakaken bilih Al Masih ing- 
kang kedhawuhaken badhe dhateng punika badhe kautus ing 
antawisipun umat Islam kanthi pangkat nabi-umati ingkang pang- 
katipun sangandhapipun Kanjeng Nabi Muhammad saw. Wondene 
dhatengipun, makaten ngandikanipun, badhe ngumandhangaken 
wanci bangun enjingipun jaman kamajenganipun agami universal 
ingkang dipun ajeng-ajeng kanthi sanget dening umat manungsa. 

Ing taun 1889 Hazrat Ahmad kautus Pangeran murih ambla- 
bari pambangunan dhasar-dhasar Jemaat ingkang badhe amujuda- 
ken punapa ingkang dipun angkah dening rawuhipun punika. 
Salajengipun tanggal 23 Maret 1889 kanthi nampi janji prasetya 
(baat) saking para saderek ingkang sami pitados dateng pangake- 
nipun Hazrat Ahmad punika, panjenenganipun kanthi resmi mari- 
waraaken madegipun Jemaat Ahmadiyah ing kitha Ludiana ing 
propinsi Punjab, nagari India. 

Sasampunipun nagari India kapalih, Markas Jemaat Ahmadi- 
yah kapindhah saking nagari India dhateng nagari Pakistan, lan 
ing nagari punika Jemaat Ahmadiyah ambangun kitha alit ingkang 
cekli kanthi nama Rabwah, ingkang salejengipun kadadosaken 
markasipun sasampunipun Imam Jemaat tuwin kathah tiyang Is- 


lam sami angungsi saking India dateng Pakistan. 

Kathah tindak-tanduk tiyang-tiyang ingkang amengsahi Jemaat 
Ahmadiyah sawanciwanci. Tindak-tanduk ingkang sipatipun a- 
mengsahi Jemaat, ingkang kasuwur sanget inggih punika ing taun- 
taun 1953, 1974 tuwin 1984. Aksi ingkang pungkasan katindakka- 
ken kanthi pangayomaning sarta bantuaning Pemerintah Pakistan. 
Sabakdanipun punika kalampahaken undang-undang anti-Ahma- 
diyah. Tindakan diktator Pakistan rikala samanten saking Jendral 
Zla-ul-Haa angalang-alangi sarta angawisi kemajengan Jemaat tu- 
win angrampas hak asasi-nipun anggota Jemaat Ahmadiyah. 

Sanadyan dipun aben-ajengaken dateng kawontenan ingkang 
nyata bilih Jemaat Ahmadiyah kedah angalami pangurbanan ing- 
kang samanten awratipun, daya upayanipun Pemerintah tuwin 
para ulama ingkang tumut aksinipun Pemerintah, saking kepareng- 
Ing Gusti Allah sampun kagagalaken. 

Wondene gegayutan kaliyan nagari-nagari sanes ing donya pu- 
nika, uwohipun tindak memengsahan punika arupi tekad mantep 
para Ahmadi sumadya angudi daya amrih kamajenganipuan Je- 
maat saya matikel-tikel agengipun. 

Ananging salaminipun nindakaken perjuangan ingkang awrat 
amrih saged lestari gesangipun sarta nindakaken perjuangan amrih 
saged pikantuk hak kamardikan manungsa punika, maewon-ewon 
Ahmadi ingkang angalami panyikara mgkang sakalangkung awrat 
arupi ukuman kunjara dumugi ukuman badan saha kapejahan. 

Ing antawispun acara-acara Tasyakur kangge mengeti madegi- 
pun Jemaat Ahmadiyah satunggal abad sipatipun internasional, 
ingkang kapetang ageng sanget inggih punika anglahiraken raos 
syukur ingkang kawujudaken arupi angedalaken alih-basa Kitab 
Suci Al Guran, Hadis-hadis pilihan Rasulullah saw tuwin salongi- 
pun saking karya-tulis anggitanipun Hazrat Masih Mau'ud dateng 
langkung saking satus rupi basa. Wondene risalah punika sabagian 
saking pangejawantahan angen-angen sarta pola acara ingkang 
mulya punika. 


S.H. Abbasi 

Add. Vakilut-Tasnif 
é: Nazir Isyaat 
London. 

ALLAH MAHA LUHUR 


suwarga kita iku Pangeran kita. Ing Wujuding Pangeran iku 
ananing kanikmatan kang sanikmat-nikmate, sabab aku wus sumu- 
rup dewe lan sakabehing kaelokan dumunung ing Wujude. Rajabra- 
na iku patut den darbeni, sanajan kudu kalayan angurbanake- jiwa 
luwih disik. 

Mas picis rajabrani iki patut dituku, sanadyan kudu kanthi 
nyirnakake wujud kita sakabehe. E, wong-wong kang pada manger- 
ti! Pada enggal-enggala lumayu menyang tuking tirta marta iki, 
supaya rasa ngelakmu disirnakake. Ya iki tuking tirta marta kang 
bakal anylametake uripmu. Apa ta kang kudu daklakoni lan ke- 
priye olehku kudu nerusake pawarta iki marang atine manungsa 
kabeh? Kanthi bende kang kapriye rupane pawarta iku kudu dak 
kumandangake ing lurung-lurung manawa Pangeran iku bener- 
bener ana, supaya wong-wong kabeh pada krungu? Sarana tamba 
apa ta pangrungune wong-wong kang tuna rungu bisa krungu? Jen 
andika pancen kagungane Pangeran, percayaa manawa Pangeran 
iku darbemu dewe. 


(Ruhani Khazain, jilid 19; Kisyti Nuh, kaca 19—20) 


E, wong-wong kang pada krungu, rungokna! Apa ta satemene 
kang dikarsakake Pangeran iku? Mung ana siji, ya iku, dadiya 
andika iku kagungane Pangeran. Poma aja pisan andika anyawi- 
jeake Pangeran karo sapa bae, ana ing langit ora lan ing bumi 
uga ora. Pangeran kita iku Pangeran kang saiki uga isih sugeng 
kaya sing uwis-uwis. Saiki uga Pangeran isih paring pangandika 
kaya sing uwis-uwis; Saiki uga Pangeran isih midanget kaya sing 
uwis-uwis; Keliru banget panemune wong kang ngarani manawa 
ing jaman iki Pangeran mung saged midanget, ananging ora saged 
ngandika; Pangeran iku saiki isih tetep midanget lan paring pangan- 
dika. Sakabehing sipate Pangeran iku langgeng. Ora ana sipat sawi- 
ji apa kang ilang utawa banjur mendeg dadi luluh, saiki ora apa 
dene ing tembe. Pangeran iku Tunggal, Mung Sawiji, tanpa pasa- 
ngan. Tanpa putra lan tanpa garwa. Pangeran iku tanpa padan, 
tanpa ana kang amadani. Ora ana kang pada karo Pangeran, utawa 
kang darbe sipat kaya sipate Pangeran. Saka sakabehe kekuatane 
Pangeran ora ana kang suda. Pangeran iku cedak, sanadyan adoh, 


lan Pangeran iku adoh sanadyan cedak. ... Pangeran iku kang du- 
wur piyambak, ananging kita ora bisa ngarani yen Ing sangandape 
Pangeran ora ana apa-apa. Pangeran iku lenggah ing Dampar 
(Arsy), ananging ora bisa diarani ora ana ing bumi. Pangeran iku 
manunggale kabeh sipat kasampurnan lan pusering sakabehe pa- 
ngalembana, puser sakabehing, kabecikan lan kang nyakup saka- 
behe kekuatan lan kang amancarake sakabehe nugraha lan kang 
panggonane sakabehing titah pada bali lan kang andarbeni saka- 
behe kaprajan lan sakabehe sipat-sifat luhur, lan kalis saka keku- 
rangan sarta .karingkihan. Pangeran iku wus katetepake kanthi 
khusus dadi sesembahane sarupane titah ing bumi lan saisine la- 
ngit. 
(Ruhani Khazain, jilid 20; Al Wasiat, kaca 10—11) 


PANGERAN NGATON MARANG 
KAWULANE KANG BEJA 


Wong kang ora kalis saka rasa was-was, uga ora bakal kalis saka 
paukuman. Wong kang ora begja bisa andulu Wajahe Pangeran ing 
donya iki, ana ing dina kiyamat ora sande bakal tumiba ing kaha- 
nan peteng. Pangeran ngandika: 


al Bye d eh al a BUS 


”Sing sapa wuta ing donya iki, uga bakal wuta ing akhirat.” 
(17:73) 


(Ruhani Khazain, jilid 18, kaca 65; Kitab al-Bariyah, kaca 47) 


PANGERAN AMARINGI PIWALES 
MARANG KAWULANE KANG PRASETYA 


Satemen-temene Gusti Allah iku Maha Prakasa lan Maha Ku- 
wasa. Sing sapa amasrahake jiwane marang Pangeran kanthi ka- 
tresnan sarta kaprasetyan kang tulus, uwong-uwong mau ora bakal 
kalirwakake. Mungsuh angancam bakal anyirnakake uwong-uwong 
kang prasetya mau kanthi rencana jahate lan niyate kang dursila. 
Ananging Pangeran ngandika: E, uwong-uwong kang bodo! Apa 
jeneng sira sumedya memungsuhan karo Jeneng Ingsun? Apa je- 

neng sira bisa angasorake kawula kang Ingsun tresnani? Satemene, 
ora bakal ana kedadeyan ing donya iki kajaba kang wus katakdir- 
ake dening Langit sadurunge. Lan, ora ana tangan kadonyan kang 
bisa anggayuh nganti tumeka wates kang wus katakdirake dening 
Langit. Pramula, bodo banget uwong-uwong kang pada anduweni 
rencana zalim. Nalika uwong-uwong kang anganggit rencana kang 
makruh lan amirangake iku, ora pada eling marang Wujud Kang 
Maha Agung sarta Maha Kuwasa, nganti manawa tanpa dikarsa- 
kake dening Pangeran, ora bakal ana godong salembar kang tu- 
miba ing bumi. Amarga saka iku, uwong-uwong mau ora bakal 
ketutugan apa kang diniyatake lan amarga saka iku, uwong-uwong 
mau bakal wirang dening gagale niyat-niyate. Ora ana sathithik- 
thithika mudharat kang bakal nibani uwong kang bener saka kala- 
kuane uwong-uwong kang ala atine; malah, tanda-tanda Pangeran 
tansah den weruhi lan wawasan ngelmune kawulane Gusti Allah 
bakal terus mundak jero. Gusti Allah Kang Maha Prakasa lan Maha 
Kuwasa, sanadyan tan kasatmata dening pancadriya, bakal nga- 
tonake Wujude kanthi pratanda-pratanda ajaib. 


(Ruhani Khagzain, jilid 13, kaca 19; Kitabul Bariyah, Mukadi- 
mah, kaca 1) 


Gusti Allah iku nurcahyaning langit lan bumi; yaiku, saben 
cahya kang kasatmata ing panggonan kang duwur lan kang cendek, 
uga kang katon ana ing arwah-arwah apa dene ing jasad-jasad, kang 
asipat batin apa dene lahir, iku kabeh mung saka kemurahaning 
nugrahane Pangeran. Kang mangkono iku dadi pratanda manawa 
nugrahaning Pangeran, Rabb saimdenging alam, anyrambahi saka- 
behing samubarang, lan manawa tan ana barang kang luput saka 
nugrahane, Pangeran iku tuking sakabehing nugraha lan sebab 
pungkasan sakabehing cahya lan tuking sakabehing rahmat, Anane 
Gusti Allah kang hakiki iku dadi panuntuning sagumela ring alam 
lan pangayoming apa-apa kang dhuwur utawa kang cendhek. Gusti 
Allah iku kang andadekake titah saka kahanan peteng tanpa wujud 
dadi titah kang pinaringan wujud. Tan ana wujud liya kajaba Gusti 
Allah, Kang anane saka Kekuwaosane Piyambak lan Langgeng; 
apa bae kang awujud mung titah kang kari nampa nugrahane Pa- 
ngeran. Bumi lan langit, manungsa lan sato kewan, sawernaning 
watu lan tetuwuhan, jiwa lan raga, kabeh iku pada mawujud saka 
berkahe nugraha-Ne. 


(Ruhani Khazain, jilid 1, catatan kaki kaca 191, 192: Barahin 
Ahmadiyah, catatan kaki, 11) 


Dalam bahasa Jawa 'ngoko': 


Sakabehing pangalembana katur Wujud Kang Langgeng 

Tanpa Wates lan tan ana kang amadani 

Kang tetep langgeng, liya-liya wujud kabeh asipat fana (sawatar 
mangsa) 

Manembah wujud liya iku mung lamunan 

Aku adoh saka iku kabeh; 

Mung Gusti Allah pepundhening atiku 

Atiku anjerit: Maha Suci Gusti Kang andulu wujudku 

Gusti Panulunge kabeh dumadi; 

Rahmate katara kanthi tetela 

Amung ing sajeroning Wujude Gusti mapan katententeramaning ati 

Gusti Kang dadi pepundhening ati 

Tanpa Gusti kita nglengkara bisa urip; 

Sakebehing wujud liya mung wujud goroh 

Muga Kamulyakna dina iki, 

Maha Suci Gusti Kang andulu wujudku iki. 


(Ruhani Khazain, jilid 12, kaca 319; Mahmud Ki Amin, kaca 3) 


Dakkandani kanthi temen manawa ing sajerone wujud saben 
jiwa tuwuh hasrat ngupadi kabeneran lan saben ati digandrungi 
rasa ngelak marang kabeneran, mula manungsa ngupadi Lurung 
iki lan ngambah Dalan iki. Ananging, kapriye anggone lumangkah 
ing dalan iki lan nganggo piranti apa supaya aling-aling iki kabiak? 
Dakyakinake kabeh uwong kang pada ngupadi kabeneran, manawa 
tan ana liya ya mung Islam kang amenehi kabar suka babagan pra- 
karsa Dalan iki, dalah umat-umat liya wus antara lawas amatri 
Ilhame Gusti Allah. Mula sing pada yakin, manawa dudu Gusti 
Allah kang amatri, nanging manungsa dewe saka kaluputane dewe, 
kanthi nganak -anakake alasan, Lan di padha yakin marang kasu- 
nyatan iki, yaiku yen mokal kita bisa weruh tanpa angganggo ma- 
ta, utawa mokal kita bisa angrungu tanpa anganggo kuping, utawa 
mokal kita bisa celathu (ngomong) tanpa anganggo ilat, mangkono 
uga mokal kita bisa anyekseni kaendahaning Pasuryaning Kang 
Kinasih tanpa lumantar saka al @uran. Aku wus nate dadi pria 
remaja, dene saiki aku wus dadi uwong tuwa. Ewa samono, aku 
ora nate amrangguli uwong kang nate angicipi serbat maknfat 
bening gumebyar saka bokor iki tanpa anane sumirating sumur 
warih marta iki. 


(Ruhani Khazain; jilid I, catatan kaki, kaca 191—192; Barahin 
Ahmadiyah, bag. 2) 


Saya suwe saya tetela, tuking cahya gemebyaring cahya 
Tumuli dumadi saka sumirating cahya iku, jagad agung iki 
minangka pangiloning netra. 


Andulu sang candra ing langit rikala wengi wingi, tuwuh rasa 
ngresula 

sabab ana ayang-ayang sathithik saka Pasuryane Sang Kinasih. 

Gumun dening kaelokan iki, tumuli sajeroning ati ana krenteg 
sedya mrepeki 


Aja pisan-pisan angarani kaindahane Turki lan Tartar! 


O Gusti! Kados pundi anggonipun anggumunaken dayamerak ati 
Paduka ingkang manjalma ing pundi-pundi 

Nadyan dateng endi pandulu kawula katujokna, katinggal 
wela-wela kalih margi ingkang tumuju dateng Wujud 
Paduka. 


Ing salebeting puser baskara katingal ombaking Penguwasa Paduka 
gulung-gemulung 
saben Kartika kumelip saking kaagungan Paduka. 


Paduka angagem asta Pribadi anyebar uyah ing sakabehing jiwa, 
Andadak anjerit ati kang kangen dening agenging katresnan. 


Kanthi kaajaiban khas saben zarah titah sampun Paduka jamah. 
Sinten ing kang sagah maos sakatahing prakawis ingkang gaib 
punika? 


Tan wonten manuswa ingkang saged nyumurupi puncak 
Panguwasa Paduka 
Mula ing ngriku gumelar satunggiling cangkriman rumit. 


Ing salebeting kaelokan sinungging Kaanggunan Paduka, 
Saben puspa ing salebeting taman katularan warna sakang 
puspaning taman Radika 


Sintena ingkang mabuk dening kaelokan Paduka, saben kedeping 
netranipun tansah angemutaken dateng Paduka 

Mung dateng Paduka saben lembar rambut ikal ngacungken 
pucukipun. 


(Ruhani Khazain, jilid 2, kaca 52; Surma Casma-e-Arya, kaca 4) 


Tauhid iku sawijining Nur kang tuwuh ing sajeroning ati sau- 
wise manungsa nyirnakake sakabehe sesembahan lahir lan batin. 
Nur iku nrobos zarah-zarah wujuding manungsa. Mula, kapriye 
mungguh bisane kedadeyan anane Nur iku bisa digayuh kanthi 
angandelake kekuatane dewe tanpa anane pitulungane Pangeran 
sarta Utusanne (Allah lan Rasule)? Kuwajiban manungsa iku mung 
saderma anekakake patine diri pribadi (aku utawa ego) lan nyiu- 
nakake sipat angkuh saka dayane setan. Manungsa sayogyane aja 
dadi gumedhe sabab kaayun-ayun dening ngelmu; kosokbaline 
anggepen awake dewe iku ora liya mung sawijine uwong tuna 
ngelmu, sabanjure supaya rame ing gawe sarta ndonga. Manawa 
wus mangkono Nur Tauhid lagi bakal tumurun marang manungsa, 
sauwise iku bakal wiwit diparingi urip anyar. 


(Ruhani Khazain, jilid 22, kaca 148; Hagigatul Wahyi, kaca 146). 


Gusti Allah iku Allah Kang Maha Prasetya. Marang uwong- 
uwong kang pada tetep prasetya marang Pangeran, Gusti Allah 
angatonake sunahe kang ajaib. Donya tansah arep ngganyang u- 
wong kang prasetya, lan saben musuh rumasa jengkel marang 
uwong kang prasetya iku. Nanging Gusti Allah Kang dadi mitra 
tuhu tansah angayomi saka bebaya kang tumeka marang uwong 
kang prasetya iku, lan Pangeran tansah menangake mitrane ing 
kancah paperangan. Begja banget uwong kang tansah ngugemi 
kaprasetyan marang Pangeran. 


(Ruhani Khazain, jilid 19: Kisyti Nuh, kaca 20) 


RASULULLAH 


Cahya agung kang dianugerahake marang manungsa kang 
paripurma ora ana ing wujuding malaikat, ora ana ing wujuding 
sato kewan, uga ora ana ing wujuding rembulan, lan ora ana ing 
wujuding surya. Cahya iku ora ana ing wujuding samodra lan 
bengawan-bengawan ing donya. Cahya iku uga ora ana ing wujud- 
ing waktu-watu kaya dene dellma utawa yakut, jamrud utawa 
nilem lan mutiara. Ringkese, ora ana ing wujud barang-barang ka- 
donyan utawa kaagaman. Anane mung ana ing wujuding manung- 
sa, yaiku, ing sajeroning manungsa paripurna kang wujude mantep, 
sampurna, luhur kaya dene kang ana ing wujude Kanjeng Nabi 
Junjungan kita, Pengulune para Nabi, Pengulune sakabehe titah, 

Muhammad shalallahu “alaihi wasallam. Dadi, cahya iku diparinga- 
ke marang manungsa iku, lan miturut urutan martabat, marang 
kabeh pribadi kangsa-warna kaya panjenengane, yaiku, marang 
uwong-uwong kang martabate nganti tumeka kadar kang kate- 
tepake, lan ngandung warna iku. .. . Keanggunan kang sa-duwur- 
duwure, sasempurma-sempurnane lan saganep-ganepe dumunung 
ing salirane Kanjeng Nabi, Junjungan kita, Panuntun dalan kita, 
nabi tuna-aksara, sidik, masduk (wujud kang kabenerane diakui), 
Muhammaft MustaZa shalallahu 'alaihi wasallam. 


(Ruhani Khazain, jilid 5, Ainah Kamalati Islam, kaca 120, 121) 


Aku tansah anyawang kanthi rasa kagum marang Panjenengane 
Nabi bangsa Arab kang asmane Muhammad iki (maewon-ewon sa- 
lawat lan salam muga kaparingna marang panjenengane). Mendah 
duwure martabat iki! Kita ora bisa angira-ira watese puncak ka- 
luhuran kelenggahane. Dudu pagaweyane manungsa supaya bisa 
angregani keluhurane guwwat gudsiyah, babagan kasuciane kan- 
thi mantep. Eman banget dene martabate kang samono luhure ora 
disumurupi dening manungsa samestine. Tauhid kang wus sirna 
saka lumahing bumi wus diasta bali kaping pindone dening Sang 
Pahlawan iku. Panjenengane tresna banget marang Pangeran kan- 
thi katresnan kang tulus ing ati. Mangkono uga pribadine nyawiji 
karo sapada-padane manungsa saka katresnane kang tulus. Sabab 
saka iku, Pangeran Maha Agung kang ngawuwuningani kahanan 
penggalihe Kanjeng Nabi angutamakake panjenengane katimbang 
para nabi sakabehe, lan katimbang sakabehe umat manungsa kang 
sadurunge lan kang sapengkere Kanjeng Nabi. Gusti Allah angija- 
bahi apa kang dikersakake Kanjeng Nabi kang sinimpen ing saje- 
rone panggalihe salawase sugeng. 


(Ruhani Khazain, jilid 22; Hagigatul Wahyi, kaca 118, 119) 


Nabi Muhammad shalallahu alaihi wassallam ing sajeroning 
salirane ngandung asmane para nabi sakabehe, sabab wujud-sucine 
nyawijekake sipat-sipat utama kang beda-beda ragame. Mula, Nabi 
Muhammad iku uga Nabi Musa, uga Nabi Ngisa, uga Nabi Adam, 
uga Nabi Ibrahim, uga Nabi Yusuf lan Nabi Yakub. Gusti Allah 
Maha Mulya andawuhake kasunyatan iku dening pangandikane: 


JW] malaga 
”Mulane turutana pituduhe kabeh para nabi iku” 6; 9) 

yaiku tegese: ”E, Rasulullah, kumpulna ing wujudmu kabeh pi- 
tuduh kang digawa dening saben nabi kanthi tumemen. Dadi nyata 
yen pamoring para nabi kabeh tinemu ing sajerone wujud Rasulul- 
lah shalallahu alaihi wasallam. Satemene, asma Muhammad shalal- 
lahu alaihi wasallam wus angandung pratanda anane kasunyatan 
iki. Sabab, Muhammad ateges “uwong kang pinuji” Pujian kang 
duwur banget drajate iku lagi tekan, yen wus sinandang dening 
wujud Rasulullah shalallahu alaihi wasallam kabeh ragam sipat- 
sipat utamane para nabi. 


(Ruhani Khazain, jilid 5; Aina Kamalati Islam, kaca 343) 


Jen kita anggatekake kanthi sawangan kang adil, kita bakal 
nyumurupi, jen saka kabeh silsilah (asal-usul) kenabian mung siji 
kang gagah prakosa, kang nilaki sugenge tansah rame ing gawe 
lan kinasih piyambak dening Pangeran, yaiku Kanjeng Nabi 
Pengulune para nabi, kang diluhurake asmane dening para rasul, 
makuthane kabeh Utusane Pangeran kang asmane Muhammad 
MustaZza shalallahu alaihi wasallam. 


(Ruhani Khazain, jilid 12: Sirajun Munir, kaca 82) 


sawijine kadadeyan kang ajaib dumadi ing setengahing segara 
wedhi telatah Arab, nalika atusan-ewu uwong kang wus pada mati 
urip meneh ing sajerone sawatara dina, lan nalika uwong-uwong 
kang salawase pirang-pirang keturunan wus bejat budi-pekertine, 
andadak banjur salin rupa lan dadi mandep marang Pangeran. Na- 
lika iku uwong-uwong kang wuta wiwit pada weruh lan ilate 
uwong-uwong kang bisu wiwit bisa celathu ngucapake tetembu- 
ngan kang mentes babagan agama lan kasinungan makrifat Ilahi. 
Sawijine wolakwaliking jaman kang pecah ing donya, kang sadu- 
runge iku durung nate lan krungu kahanan kang kaya mangkono. 
Apa andika kabeh mangerti kahanan apa iku? Kahanan kang mang- 
kono. Apa andika kabeh mangerti kahanan apa iku? Kahanan kang 
mangkono iku disebabake dening donga-donga kang diunjukake 
ing ngarsane Pangeran ing sajerone peteng-dedeting wayah bengi 
dening sawijine manungsa kang kintir dening katresnan, nganti 
donya dadi rame. Kahanan iku ngatonake kedadeyan-kedadeyan 
ajaib, kang tan kinira bisa dumadi saka ulahing sawijine uwong 
tuna-aksara kang tanpa daya. O, Gusti, mugi kersa amaringi se- 
lawat lan salam sarta berkah dateng panjenenganipun lan para 
panganutipun minangka piwalesiang kaprihatosanipun lan ang- 


genipun nandang duka kangge umatipun, lan mugi katurunaken 
dateng panjenenganipun rahmat Andika salami-laminipun. 


(Ruhani Khazain, jilid 6; Barakatud Dua, kaca 10) 


HAZRAT MASIH MAU'UD 


Jeneng ingsun andulu ing sajerone impen yen uwong-uwong 
lagi pada wira-wiri ngupadi sawijine Muhyi (yaiku uwong kang bisa 
nguripake; utawa uwong kang bisa angobahake). Salah siji saka 
uwong kang pada anggrombol iku mrepeki kawula iki, lan cela- 
thu karo nuding marang ingsun: 


LAN Jyan) aba Jeng 3b 
tegese: ”Iki lho uwong kang anrisnani Rasulullah.” Ucapan iki 
ateges yen kang dadi sarat utama kanggo amangku jawatan (Muh- 


yi) iku katresnan marang Rasulullah, lan miturut panemune 
uwong-uwong mau ingsun wus anyukupi sarat iku (mustabak). 


(Ruhani Khazain, jilid 1, Barahin Ahmadiyah, catatan kaki, 
kaca 596) 


Donya ora nampa rawuh ingsun, sabab ingsun ora saka donya 
iki. Sanadyan mangkono, uwong-uwong kang pada dianugerahi 
kamampuan ngrasakake wawasan alam liya, pada nampa ingsun 
lan ing tembe bakal nampa ingsun. Sing sapa anolak marang ing- 
sun ateges deweke anolak marang Pangeran kang angutus ingsun. 
Sing sapa pada anggabungake salirane marang ingsun, deweke 
wus anggabungake salirane marang Gusti Allah, saka Sapa ingsun 
iki tekane. Ing astaningsun ingsun angasta obor. Sapa uwonge 
kang mrepeki ingsun, bakal tenerangan dening canyaning obor 
iku. Sing sapa nyingkiri obor iku, bakal kalebokake sajerone pe- 
teng. Ingsun benteng kang kukuh ing jaman iki. Sapa wonge 
kang lumebu ing sajerone benteng iku, jiwane bakal slamet saka 
maling, rampok lan kewan galak. 


(Ruhani Khazain, jilid 3; Fatah Islam, kaca 34) 
Ingsun sumpah kanthi asmane Gusti Allah Kang angasta pati- 


urip ingsun. Ingsun diparingi luwih unggul katimbang saben jiwa 
babagan amahami kasunyatan-kasunyatan lan makrifat-makrifat 

Al Ouran. Yen sawenehe kyai kang anglawan ingsun teka anetepi 
undangan ingsun kang ingsun kirimake bola-bali supaya ngung- 
guli ingsun ing bab amratelakake tafsir Al @uran, Gusti Allah 
bakal angasorake sarta amirangake. Sabab, wawasan ilmu Al 
Guran kang diparingake marang ingsun iku minangka sawijining 
pratanda saka Gusti Allah Maha Agung. Kanthi nugraha Pangeran 
iku ingsun darbe kayakinan jen ing sajerone sawatara wektu umat 
manungsa ing saindenging donya bakal anyekseni benere ucapan 
ingsun. 


(Ruhani Khazain, jilid 2, kaca 41: Sirajul-Munir, kaca 41) 


Ingsun ora piyambakan. Gusti Maha Suci ana ing sisih ingsun. 
Tan ana manungsa sawiji apa kang luwih cedak karo ingsun kajaba 
saka Pangeran. Ora liya mung saka nugrahane Gusti iku ingsun 
dianugerahi jiwa kang asipat tresna-anesrani, tansah sumadhia 
angrungkebi agama, sanadyan kudu sangsara lan kudu angupaya 
sakuating tenaga kanthi toh-pati kanggo ambela Islam. Pangeran 
wus angutus ingsun supaya angemban tugas iki lan tan ana sawi- 
jining manungsa sapa bae kang bisa ngalang-alangi ingsun. 


(Ruhani Khazain, jilid 5, Aina Kamalati Islam, kaca 35) 


Cukup amaremake tumrap uwong mutaki anyekseni yen Gus- 
ti Allah datan anyirnakake ingsun kaya dene uwong-uwong kang 
goroh, malah Gusti Allah wus aparing marang ingsun katresnan 
tanpa wates, ing tata lahir apa dene tata batin. Ingsun isih remaja 
nalika ingsun anampa wahyu lan ilham saka Pangeran, Saiki Ing- 
sun wus dadi uwong tuwa lan wus liwat saka rongpuluh warsa 
sauwise ingsung ngumumake tugas suci ingsun kang pecak sapisan. 
Uwis akeh mitraningsun lan sanak sadulur ingsun kang luwih 
muda tinimbang karo ingsun kang pada wafat, ananging Pangeran 
aparing marang ingsun umur dawa lan tetep angayomi ingsun 
sarta maringi pitulung marang ingsun yen ana keruwetan, Won- 
dene ringkese, apa uwong-uwong kang pada anganak-anakake go- 
roh marang Pangeran uga andarbeni Tanda-tanda kaya ingsun? 


(Ruhani Khazain, jilid 11; Anjam-e-Atham, kaca 50) 

TUJUAN AMBANGUN JEMAAT 
AHMADIYAH LAN PITUTUR-PITUTUR 


E, para mitra-mitraningsun kang wus pada lumebu ing saje- 
rone silsilah be'at marang ingsun! Muga Gusti Allah aparing 
taulik marang ingsun lan marang sira kabeh, supaya bisa anindaka- 
ke apa-apa kang andadekake renaning Pangeran. Ing dina iki, 
wilangan cacah sira isih sethithik lan kasawang saka sawangan 
umum isih ina, mula sira kabeh isih kudu anglakoni wektu kang 
seret dening coba. Miturut sunah Allah kang wus tumindak wiwit 
jaman kuna, saka endi-endi bakal ana setiar supaya sira pada 
kepleset lan sira bakal pada digawe repot dening cara rupa-rupa 
lan sira bakal krungu omongan kang warna-warna. Saben uwong 
kang gawe repot marang ingsun nganggo tembung utawa tangan 
rumangsa yen lagi ambela Islam. Uga bakal ana ujian samawi 
(ka-agamaan) kang ngenani sira sathithik, supaya sira kauji ngang- 
go cara-cara liya. Mula, rungokna saiki! Dalan kang tumuju marang 
kamenangan lan kajayaan sira ora liwat nalar sira kang garing, 
utawa sira pada angladeni ledeken nganggo ledekan, utawa sum- 
pah sira wales nganggo sumpah. Sabab, manawa sira anempuh da- 
lan iki, ati sira bakal dadi atos lan sira bakal ora darbe pagaweyan 
liya kajaba saka omong-omong bae, lan sabab saka iku Pangeran 
bakal amirsani sira kanthi ora rena. Mula, aja pisan tumindak 
kaya mangkono, supaya dalan-dalan sira ora bakal katiban laknat 
rong warna — siji laknat saka manungsa lan siji maneh laknat saka 
Pangeran. 


(Ruhani Khazain, jilid 3; Izalah Auham; kaca 546—547) 


Sira aja pada mangira yen Gusti Allah bakal anglirwakake sira. 
Sira iku sawijine wiji saka Pangeran kang wus kadeder ana ing 
bumi. Allah ngandika: wiji iki bakal tuwuh saya dadi gede; saka 
saben sisih bakal metu epange lan wiji mau bakal dadi wit gede. 
Begja banget uwong kang percaya marang firmane Pangeran, lan 
uwong mau ora bakal wedi ngadepi coba kang bakal teka ing 
tengahing mangsa iku. Wondene anane coba iku perlu supaya 
Pangeran anguji sira, sapa kang temen lan tumemen marang 
Be'ate lan sapa kang cidra. Uwong kang kepleset sabab saka 
sawijine coba iku datan ngrugekake Gusti Allah, malah kasialane 
iku bakal anggawa uwong mau mlebu neraka. Jen uwong mau 

datan dilahirake, iku luwih becik kanggo uwong mau. Ananging, 
uwong-uwong kang sabar, nganti pungkasan, sanadyan katrajang 
musibah, katrajang angin prahara, bangsa-bangsa pada anggegu- 
yokake lan ngledek, lan uwong mau dikoya-koya dening donya, 
uwong mau pungkasane bakal menang. Lawang-lawang, berkah 
bakal dibukak kanggo uwong mau. 

Gusti Allah ngandika marang ingsun, yen ingsun kudu paring 
dawuh marang Jemaat ingsun, yaiku: uwong-uwong kang pada 
percaya kanthi iman kang datan kacampuran rasa kadonyan, 
iman kang datan kacampuran sifat munafik utawa rasa was-was, 
lan imane anyrambahi kabeh drajat ka-taatan, uwong-uwong 
kang mangkono iku kang direnani Pangeran. Pangandikane: 


(Ruhani Khazain, jilid 20, Al Wasiat, kaca 309) 


Mula saka iku, E, kabeh uwong kang pada rumangsa salirane 
kagolong ing Jemaat ingsun! Ing Langit sira kabeh bakal kagolong 
mg sajerone Jemaat ingsun, yen sira kabeh pada lumangkah 
ana ing dalam takwa. Mula saka iku, pada anetepana sembahyang 
lma wektu kanthi rasa wedi lan amusatake pikiranira, kaya dene 
sira andulu Pasuryane Pangeran. Lakonana dina-dina puasanira 
kanthi tulusing ati. Saben uwong kang pantes ambayar jakat, 
aja pisan anglirwakake. Sing sapa wus nyukupi sarat munggah 
kaji, tanpa ana alangan sawiji apa, mangkata munggah kaji me- 
nyang tanah suci. Lakonana kabeh amal kang becik kanthi sak- 
sama, dohana tindak kang ala dibarengi ati jengkel. Emutana 
yen datan ana amal kang tumeka marang Pangeran, manawa amal 
iku kosong saka takwa. Saben amal kang becik tuwuh saka takwa. 
Amal kang datan uwal saka takwa ora bakal tanpa gawe. Perlu 
uga yen sira pada diuji nganggo kesedihan rupa-rupa, lan di pa- 
ringi coba kaya kang dialami uwong-uwong mukmin ing jaman 
biyen. Mula sing pasa waspada, manawa sira pada kepleset. Bumi 
karo sakabehe isine datan pisan bakal angrusak saliranira, yen 
hubunganira karo Pangeran tetep rapet. Yen sira sawijine wektu 
kesandung karuwetan, iku dudu saka ulahe mungsuh sira, nanging 
saka tanganira dewe. Yen kahurmatanira ing donya siji-siji pada 
ilang, Pangeran bakal amaringi sira kahurmatan langgeng ing 
Langit. Mula saka iku, Pangeran aja pisan sira tinggal (adohi); 
sira kabeh mesti bakal diparingi coba nganggo kasedihan kang 
rupa-rupa, wondene pangarep-arepmu isih tetep pangerep-arep. 
Yen anuju angalami kehanan kang kaya mangkono, sira aja nglo- 
kro kelangan semangat, sabab Pangeran lagi anguji sira apa laku- 

mu tumuju marang Pangeran mantep apa ora. Saupama sira ka- 
beh kepingin supaya malaikat ing Langit pada nglagokake puji- 
pujian marang sira, trimanen sabetan lan anteman kang tumiba 
ing saliranira lan seneng-senenga nampa kasusahan iku. Rongok- 
na unen-unene uwong lan amujiya sukur marang Pangeran. Alama- 
na rasa gela, ananging aja pisan amutus hubungan sira karo Pange- 
ran. Sira kabeh iku siji-sijine Jemaat Allah kang pungkasan. Pi- 
tontonake amal kang becik sabisa-bisane nganti kasampurnan 
bisa mundak nganti tekan derajat kang duwur dewe. 


(Ruhani Khagain, jilid 19, Kisyti Nuh, kaca 17) 


Ananging, ingsun paring pirsa aja nganti sira mateni kasunya- 
tan sabab arep ambela prakara kang ora adil. Tampan kasunya- 
tan, sanadyan saka sawijining bocah cilik saka pihak musuh. 
Enggal buangen nalar sira kang kaku lan lenggahana kasunyatan. 
Kaya dene pangandikane Gusti Allah Kang Maha Mulya kang 
unine mangkene: 


54 Uya laa; UU YI iya Gas JI Taat 
”Banjur adohana kanajisaning berhala, lan uga adohana ucap- 
an-ucapan kang goroh.” (42:91) 


Yaiku, adohana kanajisane berhala lan girih, sabab goroh iku da- 
tan kurang najise saka berhala. Sawijine samubarang kang ngung- 
kurake saka tujuan kang bener, barang itu uga berhala ing dalan 
kang sira tempuh. Dadiya saksi kang bener, sanadyan kaseksenira 
gawe rugi marang wong atuanira, utawa sadulurira, utawa mitra- 
nira. Aja nganti sabab saka rasa kurang raket sethithik dadi sabab 
utawa alangan anglenggahi ka-adilan. 

Adohana sipat medit marang pada-pada manungsa, rasa den- 
dam, ngojok-ojoki, meri utawa sirik, lan bengis. Kitab Suci Al 
@uran iku kabagi dari rong bagian gede. Kang siji yaiku piwulang 
bab Tauhid sarta katresnan marang Wujud Kang Maha Suci. Won- 
dane kang kapindo yaiku piwulang katresnan marang sanak sa- 
dulur lan sakabeh ing titah manungsa. 


(Ruhani Khazain, jilid 3, kaca 549; Izalah Auham, bag. 2, kaca 
450) 


Ugemana kanthi kukuh kabeneran utawa kasunyatan. Aja 
nganti ninggal kabeneran, sabab Gusti Allah amirsani kahanan 

atinira sabenere. Apa manungsa bisa anggorohi Pangeran? Apa 
goroh bakal bisa migunani ing ngarsane Pangeran? 


(Ruhani Khazain, jilid 3; kaca 549; Izalah Auham. bag 2, kaca 
449). 


Yen sira kepengin supaya Gusti Allah ing Langit rena marang 
sira, sing pada rukun kaya dene karo sadulur tunggal rama-ibu. 
Ing antarane sira kabeh uwong kang pantes diajeni mung uwong 
kang seneng ngapura marang keluputane liyan. Cilaka uwong kang 
ambrengkeneng lan datan bisa aweh pangapura marang kaluputane 
liyan; sabab uwong kang mangkono iku dudu saka golongan ing- 
sun. Luwih becik sira tansah wedi marang dedukaning (laknating) 
Pangeran, sabab Pangeran iku Suci (Kudus), banget agung kabe- 
cikane lan luwih-luwih prakara kekudusane. Saben uwong kang 
ala bebudene ora bakal bisa nggayuh kacedakan (gurub) karo Pa- 
ngeran. Mangkono uga uwong kang zalim (ambalela), saben uwong 
kang ora jujur lan saben uwong kang anduweni ghairat marang 
asmane. Sing sapa gandrung marang kadonyan, kaya asu, semut, 
utawa manuk ulung kang weruh bangke, lan uwong-uwong kang 
tansah amburu-buru kamewahan lan kasenengan ing donya, 
uwong-uwong iku datan bisa oleh gurub llahi. Saben uwong kang 
ora suci matane, bakal tetep adoh saka Pangeran. Saben uwong 
kang atine ora suci, salawase ora bakal anyadari anane Gusti 
Allah. Sing sapa ing sajerone kasangsaran kaya dene ana ing sa- 
jerone geni, saka anggone prasatya marang Pangeran, bakal di- 
slametake saka geni kasangsaran. Sing sapa nangis saka tresnane 
marang Pangeran, bakal kagawe gembira. Sing sapa angadohi 
urusan-urusan donya saka tresnane marang Pangeran, bakal ke- 
temu karo Pangeran. Kanthi temen lan tumemen lan tulus ing 
ati, lan kabarengan dening langkah kang semangat, dadiya sira 
mitrane Pangeran, supaya Gusti Allah uga dadi mitranira, piton- 
tonake rasa tresna marang uwong-uwong kang ing ngisorira kalung- 
guhane, garwanira, sadulur-sadulurira kang ora kacukupan, supaya 
sira bakal ditampa ing Langit kanthi kinasihan dening Pangeran. 
Dadiya sira kagungane Pangeran kanthi temen lan tumemen su- 
paya Pangeran uga dadi darbenira,. 


(Ruhani Khazain, jilid 19, kaca 14, 15: Kisyti Nuh kaca 12,13). 

PEPENGETAN 


Mula sabab saka iku, ingsun nganjurake marang sakabehe 
warga Jemaat ingsun: adohana rasa gumede, sabab Pangeran ba- 
nget ora rena marang sipat gumede. Ewa dene, sira kabeh embok- 
manawa durung pada paham apa kang dikarepake nganggo ten- 
bung gumede. Sabab saka iku, sinaonana saka ingsun sabab ingsun 
ngandika saka karsane Roh Pangeran. 

saben uwong kang angganggep sedulure luwih asor, sabab 
rumangsa luwih pinter utawa” luwih , utawa luwih tram- 
pil, uwong kang mangkono mau gumede. Sabab saka ora mangerti 
yen Gusti Allah iku Wujud Tuking sakabehing nalar lan ngelmu. 
Uwong mau angganggep awake dewe gede dewe. Apa Gusti Allah 
datan saged anggawe uwong mau dadi edan (sinting) banjur an- 
dadekake sadulure kang dianggep luwih asor nalare, ngelmune 
lan ketrampilane iku dadi luwih unggul tinimbang uwong mau? 
Mangkono uga, uwong kang ambanggakake kasugihane, pangkat 
utawa kalenggahane ing masyarakat banjur anganggep sadulure lu- 
wih asor, uga diarani gumede. Sabab uwong mau lali marang ka- 
sunyatan yen pangkat lan kalenggahan ing masrakat iku nugraha 
saka Pangeran. Uwong kang mangkono mau wuta lan datan 
mangerti yen Gusti Allah iku wenang anekakake musibah saengga 
dumadakan uwong mau dadi uwong kang asor dewe ing antarane 
uwong-uwong kang asor derajate. Banjur Gusti Allah amaringake 
kasugihan lan pangkat kang luwih becik marang sadulure kang 
dianggep luwih asor iku. Mangkono uga uwong kang gumede lan 
ambanggakake baguse utawa ayune, kekuwatane lan kemampuane, 
banjur sauwise oleh pakurmatan banjur ngremehake sadulure sarta 
menehi sadulure jeneng kang angasorake, tanpa anyadari yen Gusti 
Allah wenang ing sakejap anekaake karuwetan marang uwong 
mau nganti panampilane dumadakan dadi luwih ala tinimbang 
sadulure. 


(Ruhani Khazain, jilid 16, kaca 402; Nuzulul Masih, kaca 26) 


RASA CURIGA MARANG LIYAN 


Rasa Curiga iku sawijining lelara kang enggal banget ambakar 
iman, kaya dene geni kang kobar-kobar ambakar gegodongan ga- 
ring. Uwong-uwong kang pada duwe rasa curiga marang Rasul- 


19 


Rasule Gusti Allah, Pangeran Piyambak kang dadi musuhe, lan 
Pangeran bakal tumindak piyambak amerangi uwong-uwong mau. 
Gusti Allah sakelangkung ageng katresnane marang uwong-uwong 
kang suci kagungane, kang tanpa ana kang angluwihi. Nalika mu- 
suh anyerang ingsun terus-terus, gairat Pangeran iku kang amblu- 
dag-bludag nedya ambela ingsun. 


(Ruhani Khazain, jilid 20; Al Wasiat, kaca 26, catatan kaki) 


Ingsun dawuhake kanthi temen yen rasa curiga iku sawijine 
bebaya kang banget gedene. Rasa curiga angrusak iman lan angun- 
calake uwong iku nganti adoh banget saka dalan kang bener. Rasa 
curiga anggawe mitra dadi mungsuh. Yen arep anggayuh sipat-sipat 
luhur kang didarbeni para Sidik (wujud kang wus anggayuh tu- 
meka derajat rohani kang duwur sangisore nabi) manungsa perlu 
angadohi/anyingkiri sipat curiga iku. Yen ing atining sawijining 
manungsa tuwuh rasa curiga marang liyan, becike banjur enggal 
maca istigfar lan andedonga marang Gusti Allah supaya dislameta- 
ke saka maksiyat iki lan saka akibate kang ala kang bakal anyusul. 
Sipat curiga iku lelara rohani kang ambebayani banget lan kanthi 
cepet mateni manungsa. 


“(Malfuzat, jilid I, kaca 356) 


Gusti Allah maringi sebutan “busana” kanggo tembung 'takwa', 
kaya dene kang kasebut ing Al @uran:_ (5 ga Laka 


Iku mau mratandakake yen bisane tumeka marang kaendahaning 
rohani lan panganggo rohani kudu lumantar saka takwa. Wondene 
tegese takwa yaiku angurmati kanthi tumemen sakabehe dawuhe 
(amanat) Pangeran sarta janji kaimanane marang Pangeran; mang- 
kono uga angurmati kabeh tanggungjawab lan janjine marang sa- 
pada-pada tumuju marang kaslametan lan kamajuane. Yaiku sa- 


rana anetepi sakabehe tanggungjawabe sabisa-bisane nganti tekan 
kang sacilik-cilike. 


(Ruhani Khazain, jilid 21, kaca 210: Barahin Ahmadiyah, bag. 
V, kaca 210) 


Becike sira uga pada anjupuk saka Ruhulkudus bagian kang 
arupa anresnani sapadha-padha titah lan anyucekake batinira. 
sabab takwa kang sejati datan bakal ginayuh tanpa Ruhulgudus. 
Tempuhen dalan liwat karenaning Pangeran lan kajaba saka iku 
angadohi laku saka daya panggugahing nafsu, yaiku dalan kang 

sempit datan ana kang ngungkuli sempite. Aja pisan sira mabuk 
(gandrung) marang kanikmataning donya, sabab kabeh iku mau 
angadohake saka Gusti Allah. Kasusahan kang andadekake renane 
Gusti Allah, luwih utama tinimbang karo kasenengan kang anda- 
dekake dukane Pangeran. Kakalahan kang marakake Gusti Allah 
dadi rena, luwih becik tinimbang karo kemenangan kang marakake 
Gusti Allah duka. Buangen katresnan kang marakake Gusti Allah 
dadi duka. Yen sira ngadep ing ngarsane kanthi ati kang resik, sira 
bakal tansah kaparingan pitulung saben saben sira Jumangkah lan 
datan ana mungsuh kang bisa ngrusak sira. 

Gusti Allah iku Allah Kang setya banget, lan marang uwong 
kang prasetya marang Pangeran, Gusti mitontonake sunahe kang 
ajaib. Donya tansah arep nguntal uwong-uwong kang prasetya 
iku, lan saben mungsuh gemes arep ngremet-ngremet uwong kang 
prasetya mau, ananging Pangeran wus dadi mitra tuhune, lan anye- 
lametake mitrane saka bebaya lan angetokakesaka saben gelang- 
gang petarungan kanthi kamenangan. Begja banget uwong kang 
tetep angugemi Pangeran kanthi temen. 


(Ruhani Khazain, jilid 19, kaca 20: Kisyti Nuh, kaca 20) 


WAHYU LAN ILHAM 


Yen Gusti Allah angersaake aparing pawarta marang kawula- 
Ne babagan sawijining urusan kang asipat gaib, nadyan minangka 
wangsulan tumrap dongane, utawa sak karsa-Ne Piyambak, kawu- 
lane iku mau banjur kadamel semaput datan eling marang kaha- 
nane ing sakiwatengene. Kawula-Ne mau banjur kelangan kasa- 
darane tumrap awake dewe. Kaya dene kahanane sawijine juru 
silem kang anyilem nyalorot menyang dasaring banyu kang jero 
datan eling marang wujude dewe. Yen sabaline saka silem juru 
silem iku muncul ing duwur banyu, juru silem mau kaya dene 
krungu kumandang in sajerone atine. Nalika alunan kumandang 
iku saka sathithik sirna, dumadakan ing sajeroning ati juru silem 
mau angrasakake anane sawijine wacana (wawan sabda) kang ka- 
sinambungan, alus lan nikmat. Lan pangalaman kalelep ing kaha- 
nan kosong iku samono ajaibe, nganti datan bisa kagambarake 
kanthi tembung. Pangalaman kang kaya mangkono iku kang am- 
bukak dalan tumuju marang bengawan makrifat. Sabab, liwat 
pangalaman kelelep ing kahanan kang kosong iki, sauwise kawula 
andedonga terus-terus marang Pangeran, Allah amaringi wangsulan 

tumrap saben panuwune kanthi pangandika kang alus lan nikmat. 
Ing kahanan kang mangkono iku Pangeran amedar marang kawu- 
la-Ne ngelmu-ngelmu kang jero kang manungsa datan kaconggah 
ngaweruhi dewe. Mula kang mangkono iku tumrap marang kawula 
mau dadi saranakanggo anggayuh wawasan makrifat kang luwih 
jembar lan ka-arifan kang paripurna. Ing pihak siji kawula iku 
andedonga lan ing pihak sijine Gusti Allah kanthi mitontonake 
ka-Agungan (tajalli) Wujud Katuhanane, maringi wangsulan tum- 
rap kabeh panuwune kawula mau. Ing kahanan kang mangkono 
iku kawula iku kaya dene andulu Gustine ing alam iki; lan tumrap 
marang kawula iku loro-lorone alam (donya lan akhirat) iku dadi 
padha, datan bisa kabedakake. 


(Ruhani Khazain, jilid I, kaca 260—262 catatan kaki Barahin 
Ahmadiyah) 


Corak ilham liyane datan gegayutan kalayan atining manungsa 
malah kaya dene suwara kang pinangkane saka jaba. Suwara iku 
kaya dene pinangkane saka samburine aling-aling. Ananging suwara 
iki nikmat banget lan gamblang lan rada cepet kapirenge, kasa- 
babake dening merasuke suwara mau kanthi sahdu ing sajerone 
ati. Manungsa ing kahanan kadar kang wus katetepake amblas 
ing alam pikirane dewe banjur dumadakan suwara iki nerobos 
marang alam pikirane, mula dadi anggumunake saka ngendi lume- 
bune suwara mau? Sapa ta kang celathu iku mau? Kaya uwong 
kang gumun uwong mau bisa mengarep lan memburi, banjur 
lagi sadar yen suwara mau asale saka malaikat. Suwara saka jaba 
iki kerep teka arupa kabar suka ing wektu manungsa lagi ngalami 
rasa bingung lan sedih angadepi sawijine masalah. 


(Ruhani Khazain, jilid 1, kaca 287; Barahin Ahmadiyah, ca- 
tatan kaki) 


Wus dadi suratan takdir dene sapa kang anduweni nur nadyan 
mung sathithik, banjur kaparingan nur tambahan. Dene wong kang 
datan darbe nur, wong mau ora kaparingan. Sing sapa kaparingan 
mampu andulu cahya, ya wong iku kang diberkahi kemampuan 
andulu cahya sang surya. Ewadene wong kang matane ora darbe 
kemampuan andulu cahya, salawase ora bakal bisa andulu surya. 
Sabenere, wong kang batine kurang cahyane, uga kurang olehe 

nampa panyinaran saka jaba. Sing sapa batine darbe cahya kang 
mantep, uga mantep olehe panyinaran saka jaba. 


(Ruhani Khagzain, jilid 1, Barahin Ahmadiyah catatan kaki, 
kaca 195, 196) 


Gusti Allah wus ambagi alam semesta kang ajaib iki dadi te- 
lung bagian. Kasiji, alam lahir kang bisa diindera dening mata, 
talingan, lan panginderan lahir liyane, utawa bisa dirasakake lu- 
“mantar saka alat-alat pembantu lahir. Kapindo, alam batin kang 
bisa dipahami lumantar saka akal lan praduga (hipotesa). Katelu, 
alam batin kang luwih alus maneh lan awujud alam maha alus, 
datan bisa kagayuh dening manungsa, apa dene dening daya cip- 
taning manungsa. Mung sathithik manungsa kang nyumurupi 
anane alam iki. Alam iki alam gaib kang akaling manungsa datan 
pmaringan kemampuan kanggo amahami alam iki, kejaba mung 
angira-ira bae. Alam iki datan bisa disumurupi lantaran saka srana 
apa bae, kajaba lantaran saka kasyaf, yaiku pandulu gaib, wahyu 
lan ilham. Kaya dene wus kabutakake kanthi nyata saka sunahe 
Kang Maha Agung, yen kanggo nyumurupi alam loro kang ka- 
sebut ing duwur mau, Gusti Allah maringi marang manungsa 
warna-warna srana kanggo ngindra lan warna-warna kekuwatan, 
mangkono uga kanggo nyumurupi alam katelu Gusti Allah uga 
wus anetepake sawijining srana kanggo manungsa. Srana iku wah- 
yu, ilham, lan kasyaf kang ing sakabehing jaman tanpa ana selane 
utawa tmunda, malah uwong-uwong kang anyukupi sarate wus 
pada tampa utawa bakal pada nampa srana-srana iku. 


(Ruhani Khazain, jilid 2, Surma Casma-e-arya, kaca 127) 


MALAIKAT 


Sarana angaji Al @Wuran Suci kanthi jero kita maklumi yen 
kanggo nindakake panggulawentah lahir utawa batin tumrap ma- 
nungsa lan uga kanggo pangembangan saindenging alam jagad 
agung kudu ana lantaran. utawa sambungan? (link = Inggris); 
schakel (Walanda); media/medijum (perantara). Saka sawatara isya- 
rat ing Al GWuran kita nyumurupi, kanthi tetela, yen sawenehe wu- 
jud suci kang disebut malaikat-malaikat ana gegayutane kalayan 
warna-warna badan langit. Ing antarane ana kang nganggo kemam- 
puan-kemampuan khase bisa anglakokake angim lan warna-warna 

barang liyane, marakake tibane udan lan mangkono uga anyebaba- 
ke pengaruh -pengaruh kosmik liya tiba ing bumi. 


(Ruhani Khazain, jilid 3, kaca 70; Tauzih Maram, kaca 22) 


Perlu kagatekake yen miturut syariat Islam derajat kemampu- 
aning malaikat iku datan ngluwihi kemampuaning manungsa; 
malah kemampuaning manungsa iku luwih unggul katimbang karo 
malaikat. Wondene anane wus ditetepake yen malaikat-malaikat 
minangka dadi 'sambungan” utawa lantaran” ing tatanan (nizam) 
jasmani utawa tatanan rohani datan dadi piranti kanggo angukur 
keluwihaning malaikat. Miturut Al @uran Suci malah malaikat 
kaparingan tugas pagaweyan kaya dene khadim-khadim (pem- 
bantu). 


(Ruhani Khazain, jilid 3, kaca 74; Tauzih Maram, kaca 26) 


Apa ta kang dikarepake nganggo tembung tumurune malal- 
kat” iku? Wus tetela yen Gusti Allah kagungan pakulinan kaya 
mangkene: Yen sawijine rasul utawa nabi utawa muhadis tumurun 
saka Langit akarya bebenah ing antarane titahing Pangeran, wus 
mesti para utusan lan para muride dibarengi dening malaikat kang 
angrasukake pituduh ing sajeroning atine para uwong kang wus 
sumadiya anampa pituduh iku lan andadekake uwong-uwong iku 
condong nindakake kabecikan. Malaikat-malaikat iku tumurun 
terus sadurunge pepeteng lan kakafiran lan panyelewengan saka 
dalam kang bener sirna, lan sadurunge Zfajaring keimanan lan ke- 
takwaan wiwit suminar. Mangkene pangandikane Gusti Allah: 


Daka 2 ga Dal WADON kad pas ak JAS 
”Ing kono tumurun malaikat lan Roh (malaikat) kanthi ijin 


Gusti nira babagan sakabehing urusan, Kanthi tentrem nganti- 
temekane fajar.” (97:5, 6) 


Wondene tegese, tumurune malaikat lan Rohulkudus ing saat sa- 
wenehe manungsa kang mulya angagem busana khilafat lan dikur- 
mati angandika kalayan Gusti Allah tumurun ing bumi. Rohulku- 
dus kanthi istimewa kaparingake marang khalifah iki. 


(Ruhani Khazain, jilid 3; Fatah Islam, catatan kaki, kaca 12) 

JIHAD 


Islam datan nate mulangake paksan. Yen kita anyinaoni isine 
Al Guran kanthi titi, kabeh kitab Hadis lan Babad, banjur kita 
maca lan ngrungokake, banjur angrenungake kanthi sajero-jerone, 
sauwise kita nampa katerangan samono akehe babagan prakara 
iku, kita bisa agawe ringkesan kang positip sarta pasti yen pan- 
dakwa manawa panyebaran agama iku kanthi paksan, lan Islam 
kasebar kalayan angunus pedang, iku mung pandakwa kang tanpa 
alasan sarta benget mirangake. Iku panemune uwong kang datan 
nate nyinaoni Al @uran, kitab-kitab Hadis lan kitab-kitab babad 
kang kena diandelake kamurmniane tanpa rasa curiga, ananging 
uwong-uwong mau malah kosokbaline, banjur tanpa ragu-ragu 
goroh lan ngetokake padakwa palsu. Ananging ingsun uninga, 
yen jamane saya cedak nalika uwong-uwong kang krasa luwe lan 
ngelak marang kabeneran bakal nyumurupi hakikat pandakwa 
palsu iku. Apa uwong bisa ngarani goroh tumrap agama kang ing 
Kitab Al Ouran kanthi tetela kadawuhake dening Pangeran: 


AA ol SI y 


”Datan bisa kabenerake anganggo paksan supaya a aan 
agama.” (2:297) 


Apa kita bisa andakwa Nabi kang suci iki nganggo kakerasan, kang 
lawase telulas tahun rina-wengi maringi piwulang marang para 
sahabate supaya aja anglawan kejahatan kanthi kejahatan lan 
supaya tansah tetap sabar? Ya, nalika kajahatane mungsuh wus 
ngliwati wates, lan kabeh kaum wus angudi daya amrih sirnane 
Islam, nembe ghairat Ilahi anuntut supaya sing sapa ngunus pedang 
kudu dilawan nganggo pedang. Mangka Al @Wuran babar pisan 
datan ngawulangake kakerasan. Saupama bener mangkono. mokal 
para sahabat mitontonake katulusan ing atase uwong Mukmin 
sejati, nalika pada ngarepake coba. Ewadene, kaprasatyane para 
Sahabat marang Junjungan kita Kanjeng Nabi Muhammad s.a.w. 
iku sawijine pratanda kang samono nyatane, saengga wus banget 
ngayakinake. Datan kaumpet-umpetake kanggo sapa bae yen 
tuladha kang kapitontonake dening para sahabat arupa katulusan 
lan kaprasetyan iku samono tetelane, nganti datan gampang bisa 
nemokake uwong liya kang amadhani ing antarane kaum-kaum 

liya. Sanadyan uripe ana ing babaya saka ancamaning pedang, 
kaum kang prasetya iki datan anggeser saka kasetyane lan katu- 
lusane, malah saya nyata anggone pada mitontonake katulusan 
lan kaprasatyan kang luwih gede maneh marang Nabi-ne kang 
agung apa dene suci, nganti datan ana manungsa kang bisa nuduha- 
ke katulusan lan kaprasatyane, sadurunge ati lan dadane dipadangi 
dening cahyaning iman. Ringkese, ing Islam datan ana paksan. 


(Ruhani Khazain, jilid 15, Masih Hindustan Mein, Pendahulu- 
an, kaca 11, 12) 


Ing antarane kaum Muslimin sejati kang nate urip ing donya 
iki datan ana kang nate nganut kaidah (pathokan) yen Islam kudu 
kasebarake sarana nganggo pedang. Kosokbaline, Islam iku sume- 
bar ing donya saka dayane kaendahane kang nyawiji ana ing Zat-E. 
Dadi, sing sapa sajerone angaku dirine uwong Islam mung sumurup 
yen Islam kudu disebar sarana nganggo pedang, uwong mau datan 
angakoni kaendahan-kaendahan kang nyawiji ing Zat-E. 


(Ruhani Khazain, jilid 15; Tiryagul Wulub, kaca 35, catatan 
kaki) 


DONGA 


Yen nugrahaning Pangeran saya cedhak, Pangeran banjur apa- 
ring srana murih donga bisaa dikabulake. Ing sajeroning ati tuwuh 
rasa lembut, kaangetan lan lumer. Ewadene, yen donga mau du- 
rung wektune kakabulake, ing sajeroning ati datan ana rasa ten- 
trem lan sumende. Di kaya ngapa olehe angudi daya, pangrasa 
datan ana tanggapane. Wondene sababe, kala-kala Gusti Allah 
ngersakake supaya apa kang wus tinakdirake kelakon, ananging 
ana kalane Pangeran angabulake donga. Pramula saka iku, yen 
ingsun isih durung nyumurupi gelagat anane Allah bakal amarenga- 
ke, ingsun mung darbe pangarep-arep santhithik manawa donga- 
ningsun bakal dikabulake. Lan, ing kahanan kang kaya mangkono 
iku kabungahan ingsun atas karsane Gusti Allah manawa Takdir-F 
bakal tumindak luwih gede katimbang karo yen donganingsun 
bakal dikabulake. Sabab, berkah saka karelan atas karsane Pange- 
ran iku akeh banget. 


(Malfuzat, jilid 1, kaca 440) 


AKIDAH INGSUN 


Inti sarta pathining agamaningsun kamot ing kalimah 
4J) | Ja) ADA AJ) | | a) | 9 


(Datan ana Pangeran kajaba saka Allah lan Muhammad iku 
Utusane Allah). 


Itikad kang ingsun anut ing donya lan, kanthi nugraha sarta taufik 
saka Gusti Allah, kalayan kalimah iku ingsun bakal ninggal alam 
fana iki ing tembe. Sayyidina Maulana Muhammad shalallahu 
“alaihi wasallam iku Khataman Nabiyyin. Ing astane Panjenengane 
agama wus dadi ganep, lan nikmate Allah wus tekan derajat sam- 
puma. Kalayan lantarane agama iku manungsa lumaku ing dalan 
kang bener lan bisa tumuju marang Gusti Allah Maha Luhur. 
Ingsun yakin sayakin-yakin ingsun yen Al @uran Suci iku Kitab 
samawi kang dadi patrining Kitab-kitab Suci liyane kabeh; lan 
sareate, dalil-dalile, hukum-hukume, lan dawuh-dawuhe datan 
bisa kawuwuhan, sanadyan mung arupa siji titik utawa noktah, 
uga datan bisa dikurangi. Saiki datan bisa tumurun maneh wahyu 
utawa ilham saka Gusti Allah kang ambenerake utawa ambatalake, 
ana uwong kang darbe pandangan kosokbaline, miturut pandangan 
ingsun uwong mau wus nimggal jemaate uwong mukmin lan dadi 
mulhid (uwong kang nyimpang saka dalan kang bener) lan uwong 
mau kafir. 


(Ruhani Khazain, jilid 3; Izalah Auham, kaca 169, 170) 


E, uwong-uwong kang pada mukim ana ing salumahing bawa- 
na! E, sakabehe roh insan kang pada mukim ana ing paron bawana 
sisih wetan lan sisihkulon! Ingsun, kanthi sabener-benere anjaluk 
wigatine para sadulur kabeh yen agama kang bener iku Islam lan 
Tuhan kang bener iku kaya kang diterangake dening Al @uran. 
Nabi kang darbe kauripan rohani langgeng lan lenggah ing dampar 
kegagahan lan kesucian iku Kanjeng Nabi Muhammad shalallahu 
alaihi wasallam. 


(Ruhani Khazain, jilid 15; Tiryagul Wulub, kaca 7) 

DOSA 


Dosa iku sabenere racun kang tuwuh ing saat manungsa lagi 
lengah saka ketaatan, kosong saka katresnan lan rasa kangen ma- 
rang Gusti Allah, Datan beda karo sawijining uwit, yen dicabut 
oyode saka lemah, datan bisa nyerap banyu, mulane suwe-suwe 
bakal dadi garing lan pungkasane kabeh gegodongane kang ijo 
seger dadi layu. Mangkono uga kahanane manungsa kang atine 
dicabut saka oyod katresnane Gusti Allah. Mulane, kaya dene 
saya garinge uwit, dosa iku nelukake atine. Saka sabab iku, tamba 
kang bisa marekake kagaringan iku, miturut hukum kodrate alam, 
ana telung rupa anggone anambani: (1) katresnan; (2) istigfar; 
tegese, kepengin aneken lan anutupi; sabab, salawase oyod uwit 
isih temancep ing jeroning bumi, salawase isih ana pangarep-arep 
bakal pulih dadi ijo; (3) tamba kang katelu iku tobat; yaiku rujuk 
maneh kalayan Gusti Allah sarana angasorake dirine lan angudi-. 
daya amrih bisane nyedaki marang Pangeran sarta ngetokake diri 
saka sajerone aling-aling maksiat sarana nindakake amal saleh. 
Tobat iku datan mung anganggo cangkem bae, ananging tobat 
kasampumakake dening amal saleh. Kabeh amal saleh iku tumuju 
marang anyampurnakake tobat mau. 


(Ruhani Khazain, jilid 12, kaca 328: Sirajuddin Isai ke car Su- 
walon ka Jawab kaca 2, 3.) 


NIJAT (KASLAMETAN) 


Prakara kang dipaparake ing kitab Injil gegayutan karo Nijat 
(kaslametan) yaiku piwulange Nabi Isa a.s. dipalang lan Panebusan 
dosa, dening Al Guran Suci ditolak. Lan, sanadyan Al @Guran nga- 
koni Nabi Isa a.s. sawijining nabi suci lan anetepake Nabi Isa a.s. 
dadi kekasihe Gusti Allah, wujud kang kecedak marang Pangeran, 
lan insan kang sarwa mulus, ananging Al (uran anerangake yen 
Nabi Isa a.s. iku mung manungsa lumrah. Islam datan ngakoni yen 
kanggo kaslametan dosane manungsa bisa dipindah menyang 
uwong liya kang datan darbe dosa. Nalar uga datan bisa narima 
yen kang ditahan si Bakar, mangka kang dosa iku Si Zaid. Pe- 
merintah duniawi uga datan nate nindakake pakarya kang kaya 
mangkono. Eman banget dene gegayutan karo prakara kaslametan 


24 


iki kaya kang tumindak ing antarane kaum Kristen wus dadi salah 
kaprah lan ninggal hakekat (kasunyatan) kang sabenere. Sabab 
miturut akidah uwong-uwong Arya (Hindu) tobat lan 1stig£ar uga 
datan ana tegese babar pisan. Salawase manungsa durung angalami 
sawarmane panitisan (re-inkarnasi) kang wus ditetepake (ing pi- 
wulang Arya) kanggo ngilangake dosa kang nate dilakoni, salawase 
iku mau nijat datan bisa ditampa. 


(Ruhani Khazain, jilid 28, kaca 414; Casma-e-Ma'rifat, kaca 
44) 


URIP SAUWISE MATI 


Ing agama Islam prakara iki sawijine filsafat kang luhur banget 
kang anerangake yen ing alam kubur saben jiwa bakal kaparingan 
kaya dene jasad kang dadi piranti kanggo nyumurupi lan angrasa- 
kake kenikmatan lan siksaan. Kita datan bisa anggambarake ka- 
hanane jasad iku kanthi rinci lan saka bahan apa dumadine, sabab 
jasad kang fana iki bakal ilang, lan datan ana uwong kang nyumu- 
rupi yen jasad iki ing alam kubur diuripake maneh. Sabab akeh 
jasad-jasad kang dibakar sauwise mati, lan kadangkala rangkane 
jasad disimpen ana ing musium lan ana uga kang disimpen ing pang- 
gonan liya sajabane kubur. Saupama jasad iku mau kang bakal di- 
uripake maneh, mestine uwong-uwong bakal bisa anyumurupi 
kadadeyan iku. Ananging, ewa dene, wus nyata miturut Al Ouran, 
ana kadadeyan yen uwong mati diuripake maneh. Sabab saka iku 
kita kudu nampa kasimpulan, jen manungsa iku bakal diuripake 
maneh kanthi jasad liya kang datan bisa katon dening pandulu | 
lahir kita lan bisa uga jasad anyar iku kasusun saka atom-atom 
asal saka jasad iki uga. Sabab jasad anyar iku yen dihandingake 
karo jasad lawas kahanane alus banget, mulane kanggo jasad anyar 
iku lawange marang kemampuan andulu barang-barang gaib (mu- 
kasyifat) binuka kanthi amba. 


(Ruhani Khazain, jilid 13, Kitabul Bariyah, kaca 70, 71) 


ROH 


Sateruse, dalil babagan anane gegayutan iku, yaiku, yen kita 
renungake kanthi jero, kita bakal nyumurupi yen babone roh iku 

malah jasad iki uga. Roh datan tiba saka duwur lan lumebu sajero- 
ning rahim wanita kang ngandeg, nanging sawijining Nur (cahya) 
kang wus kagawa dening nutfah (wiji manungsa) ing kahanan 
meneng (latent) lan angembang bareng karo jasad manungsa. 

Kalam Suci Allah Taala (Al @uran) ambiak kawruh bab asale 
Toh, yaiku yen roh iku asale saka jasad kang dumadi saka nutiah 
ing sajerone rahim sang ibu, kaya dene kang dingandikakake Gusti 
Allah ing Al Guran: 


GONI Gal WI Yasi 51 Wal ULAN pa 
“banjur Kita cipta jasad kang dumadi ing rahim ibu dadi salin 
rupa lan kita wetokake maneh siji ciptaan liya kang jenenge 


roh. Lan Maha Agung Berkahe Gusti Allah kang tanpa ana 
kang amadhani.” 


(Ruhani Khazain, kaca 10: Filsafat Ajaran Islam kaca 9) 


Dadi kaya dene sawijine kebon datan bisa tuwuh dadi gede 
tanpa banyu, mangkono uga iman tanpa amal saleh uga datan bisa 
diarani iman kang urip. Saupama iman iku ana, ananging tanpa 
amal, iman iku mesti tanpa gawe; kosokbaline, yen amal iku ana, 
nanging tanpa iman, amal iku ora liya mung pamer, Miturut Islam 
suwarga iku sabenere gambarane amal-amal lan iman kang wus 
kalakon ing donya iki. Suwarga iku dudu sawijine kahanan kang 
anyar kang bisa digayuh manungsa saka sanjabane diri manungsa 
mau, ananging surga kang kasedyaake kanggo manungsa iku suwar- 
ga kang kacipta dening manungsa iku dewe. Suwarga kanggo siji- 
sijine manungsa iku uwohing iman lan amal saleh manungsa dewe- 
dewe kang wiwit dinikmati wong mau ing donya iki. 


(Ruhani Khazain, jilid 10; Filsafat Ajaran Islam, kaca 76) 


HAKEKAT YAJUJ LAN MAJUJ 


Yajuj lan Majuj iku bangsa kang ing donya iki ngungguli bangsa 
bangsa liya lan dadi gurune bangsa-bangsa liya babagan pandaya- 
gunane geni, malah anyipta piranti kanggo andaya-gunaake pisan. 
Wondene jenenge iku (tembung Yajuj lan Majuj kaserap saka tem- 
tembung aji) kang tegese geni) mratandakake yen kapal-kapal, 
kreta-kreta lan kabeh mesin-mesine lumaku sarana nganggo geni 
kang dadi bahan bakare. Mangkono uga peperangane anganggo 

dayane geni. Yajuj Majuj iku bakal ngungguli kabeh bangsa-bangsa 
sadonya ing babagan teknik pandayagunane geni. Mulane bangsa 
iku diarani Yajuj Majuj. Mulane, Yajuj Majuj iku ora liya bangsa 
"Barat, kang ing babagan teknik migunakake genisamono mahire, 
aktip, lan nonjol, ngantidatan perlu diterangake akeh-akeh. Ing 
Kitab-kitab Suci tuwa kang kaparingake marang para nabi bani 
Israil, ya uwong Eropa iku kang dijuluki Yajuj lan Majuj, malah 
jeneng Moskow ibukota kerajaan Rusia purba uga katulis ing kitab- 
kitab suci iku. Dadi wus katetepake yen Masih Mawu'ud lahir ing 
Jaman Yajuj lan Majuj;. 


(Ruhani Khazain, jilid 14, Ayyamus Sulh, kaca 182, 183) 


MUSIM CAHYA 


Kaya dene kang pada sira gatekake, wowohan pada metu ing 
mangsa ne dewe-dewe, mangkono uga Cahya ana mangsane tu- 
murun. Sadurunge Cahya iku tumurun, sapa bae datan bisa anu- 
runake. Manawa Cahya iku turun, sapa bae datan bisa ngalang- 
alangi. Ananging, uwis mesti tuwuh panemu kang beda-beda lan 
sikap ora saruju babagan bener apa palsu, ananging pungkasane 
kabeneran mesti menang. Sabab prakara iki dudu urusane manung- 
sa lan datan perlu ana campur tangane anak-putune Adam, malah 
iki sunah Allah (karya saka Langit) kang mranata panggantiane 
mangsa, kang mranata pamuteraning wektu, kang angetokake rina 
saka wengi. Gusti Allah uga anyipta kepetengan, sanadyan kang 
dikarsakake iku padang. Pangeran uga ngetogake kamusrikan su- 
mebar, ewadene kang direnani malah Tauhid. Pangeran datan ngar- 
sakake sifat Kagagahane diparingake marang liyan. Sejak kadade- 
yane manungsa nganti manungsa iku sirna saka donya iki, mang- 
kono iku hukum kodrat iku tumindak kanggo tansah ngluhurake 
Tauhid. 


(Ruhani Khazain, jilid 65, Masih Hindustan Mei, kaca 65) 


O Gusti Allah, O Sang Murbeng Titah, Paduka Ingkang anutupi aib, 
Maha Kuwaos, O Ingkang Kinasih, Ingkang Angayomi, Pangayom 
kawula. 


Namung saking paringing nugraha Paduka, kawula Paduka tresnani. 
Saupami datan makatena, ing balairung Paduka datan bade kaki- 
rangan kawula. 


271 


Ingkang ing wiwitan mitra, sadaya malih dados mengsah 

Ewadene, Paduka datan nate nilar kawula, O, mitra ing wanci ke- 
sedihan. 

O, mitra kawula Ingkang tanpa upami, O, Ingkang Aparing gesang 
kawula, 

Paduka sampun murangkabi tumrap.kawula, tanpa Paduka kawula 
sanes punapa-punapa. 

Saupami datan saking kamirahan Paduka, kawula sirna dados lebu 

Namung Paduka ingkang uninga bade kabucal dateng pundi lebu 
punika. 


O, sapinten agenging manah kawula, yen kapareng angurbanaken 
jisim kawula, jiwa kawula, manah kawula 

Kawula datan sumerep kados pundi kawula kedah nglahiraken 
katresnan kawula ing ngarsa Paduka. 


saking wiwitan kawula tansah angeyub ing sangandaping suwiwi 
Paduka 

Ing margi Paduka kawula tansah nyesep susu saking katresnan 
Paduka. 


saking turunan titah Paduka salaminipun datan katingal kaprase- 
tyan ingkang Paduka darbeni. 
Datan wonten mitra ing kasedihan kawula kajawi Paduka. 


Tiyang sami cariyos datan wonten tiyang ingkang patut katampi 
Datan layak yen kawula kaparingan palenggahan ing balairung 
Paduka. 


Samanten kathahipun nugraha saha rahmat ingkang Paduka soka- 
ken dateng kawula 
Datan kuwawi kawula angetang cacahipun saengga dinten kiamat. 


(Ruhani Khazain, jilid 2; Barahin Ahmadiyah, bag. V, kaca 
127) 


GURAN KARIM 


(uran iku kanthong kang isine watu-watu raja brana, ananging 
uwong-uwong datan merduli. 


(Malfuzat, jilid 2, kaca 344) 

Al Guran iku samono agunge nganti datan ana kitab liya kang 
bisa ngungkuli kaagungane. Al uran iku Al-Hakam, yaiku, pemu- 
tus prakara; Al Guran uga Muhaimin, yaiku, kumpulan sakabehing 
pituduh. Al @uran ngumpulake sakabehe dalil lan ambuyarake 
pamusatan kakuataning musuh. Al @uran iku sawijine Kitab kang 
ing jerone kamot apa apa bae kanthi dirinci lan ing jerone ana 
kabar-kabar suka kang bakal dumadi ing jaman kang bakal dialami 
lan ing jaman kang wus kapungkur. Kapalsuan datan bisa nyerang 
saka ngarep apa dene saka mburi, lan Al @uran iku Cahyane Gusti 
Allah. 


(Ruhani Khazain, jilid 16 ; Khutbah Ilhamiyah, kaca 59) 


Wruhana yen mukjizat Al @uran Suci kang nonjol dewe yaiku, 
Al @uran_iku samodra ka-arifan, ka-beneran, ngelmu kabijakan 
kang bisa madangi kanthi semarak saben bangsa dan kabeh ma- 
nungsa lan rupa-rupa bisa — India, Persia, Eropa, Amerika utawa 
nagara ing endi bae. Mukjizat Al @uran mampu agawe bangsa- 
bangsa tanpa tenaga, bisu lan tanpa daya. Kandungan maksude 
Al Ouran muncul saka lumahing bawana saben jaman miturut 
tuntutan lan owah-owahaning jaman lan anjaga kaya dene prajurit 
sikep gegaman yen ana bebaya tuwuhe pikiran-pikiran jahat ing 
saben jaman. Saupama Al Guran diwatesi jangkane kapirsani saka 
segi “kabeneran-kabeneran lan wadining ngelmu-ngelmune, Al 
@uran_ datan bisa dianggep sawijining mukjizat kang paripurma. 


(Ruhani Khazain, jilid 3, Izalah Aulam, bag. I, kaca 305) 


Al @Guran Suci iku sawijine mukjizat kang durung nate lan 
datan bakal ana kang amadhani. Nikmat lan berkate bakal mili 
salawas-lawase lan katerangan sarta sumirate bakal katon ing saben 
jaman kaya nalika sugenge Kanjeng Nabi Muhammad s.a.w. Kajaba 
saka iku, elingana yen ucapane manungsa iku gumantung saka 
kemampuan daya pikire. Saya gede kemampuane, saya gede bobot 
ucapane. Gegayutan karo wahyu Ilahi uga mangkono sipate. Saya 
luhur daya panalare uwong kang nampa wahyu, saya agung bobote 
wahyu Ilahi kang ditampa. Sabab daya nalar, kemampuan saha 
kemantepan penggalihe Rasulullah s.a.w. anjangka telatah kang 
banget jembare, mulane kanggo wahyu kang ditampa Rasulullah 
s.a.w. iku uga nganti tekan tingkat kang duwur banget nganti 
datan bakal ana kang sawijining uwong kang bakal lahir kang 

anduweni kemampuan ngluwihi saka kemampuane Kanjeng Nabi 
Muhammad s.a.w. 


(Malfuzat, jilid 3, kaca 57) 


Ingsun dawuhake kanthi sajujur-jujure lan sanadyan dialang- 
alangi supaya aja nganti andawuhake apa-apa, yen saupama Rasu- 
lullah s.a.w. datan tampil ing panggung donya lan saupama Al 
@uran Suci — kang daya pengaruhe tansah disekseni dening para 
imam lan para suciwan ing jaman biyen — datan diturunake, bakal 
angel kanggo kita kanggo nyumurupi kanthi yakin mung kanthi 
nyinaoni Kitab Bible kagungane Nabi Musa a.s., Nabi Isa a.s. lan 
para nabi liyane saka jaman biyen iku bener-bener kalebu golongan 
uwong suci lan kudus, kang kanthi nugrahaning Pangeran, wus 
kapilih dadi nabi. Kita kudu angakoni manawa saka berkahe Al 
Guran Majid kang saben jaman mitontonake sumirate cahyane lan 
pramula berkah cahyane kang paripurna iku kabenerane para nabi 
saka jaman biyen-biyen wus kita sekseni. Kabecikan iku datan 
mung lumeber marang kita, nanging uga lumeber marang para 
nabi kabeh, turun-temurun wiwit saka Nabi Adam a.s. nganti 
Nabi Isa a.s. kang sugenge sadurunge Al Ouran. 


(Ruhani Khazain, jilid I, sub catatan kaki, kaca 290) 


Lupute dewe wong wuta datan bisa andulu 

Ing atase cahya samono terange 

sumirat mangkono padange kadya atusan baskara 
Cilaka uwong urip ing donya 

Kang lumaku ing pepadang, ewadene atine wuta. 


(Ruhani Khazain, jilid 00, Barahin Ahmadiyah, bag. 3 kaca 
274. 275, catatan kaki) 


E, putra-putraningsun kmasih, mara rungokna! 

Datan bisa manungsa anemu Kabenaran tanpa karya Al Ouran 
Cahya kang tansah madangi kalbu 

Anyirnaake pepeteng kang nutupi jaja 

Mara ingsun pratelakake sipat-sipate 

Yaiku anguripake marang kang urip 

Lho waspadakna! Al Guran sumirat kadya sang surya 

Apa bisa manungsa datan gelem narima? 

Sakabehe dawuhe iku samodra hikmah 

Aweh ngombe tirta marta Ilahi tanpa upama 

Tamba panawar kanggo insan kang lara 

Kang minangka pratanda saka Pangeran sarta anuduhake dalanira 
Kang tansah anggawa pituduh 

Kang tansah anggawe mareme driya 

Nanging apa kandhane uwong kang nolak amarga wuta? 

Kang den ucap ora liya amung tembung tanpa pangrasa. 


(Ruhani Khazain, jilid I; Barahin Ahmadiyah, bag. II, kaca 269) 


Ing wektu iki antarane kabeh Kitab Ilahi kang ana ing luma- 
hing bumi iki mung ana siji Kitab Suci, yaiku Al @uran kang anane 
isih wutuh angandung Kalam Ilahi, kang kabuktekake kanthi dalil- 
dalil kang gat'i (datan bisa kabantah). Dasar piwulange bab Najat 
(kaslametan) iku bener kalandasan Zfitrat insani kang mumi apa 
dene bening. Akidah-akidah kang diajokake samono paripurnane 
lan mantep nganti sakabehe kabenerane kasangga dening panyak- 
sen _ dalil kang kuwat. Dhawuh-dhawuhe adhedhasar kabeneran 
kabeh. Piwulang-piwulange resik saka warna-warna unsur kang 
condong marang sirik, bid'ah lan pamuja marang titahing Pange- 
ran. Ing sajerone Al Wuran sumimpen semangat kang mulad-mulad 
kanggo anglahirake Keesaane Gusti, Keagungan lan Keluhurane 
Gusti Allah. Ing sajerone uga sumimpen sifat kang nonjol, yaiku, 
kang seret dening piwulang bab Keesaane Gusti kang babar pisan 
datan kecampuran bab-bab kang bisa angurangi utawa ngrusak 
sifat kang didarbeni dening Wujude Pangeran Kang Maha Suci. Ki- 
tab iku datan pisan-pisan anduweni niyat arep meksa manungsa 
supaya nampa sawijining akidah kang kawulangake. Kosokbaline, 
kitab iku sadurunge tansah mratelakake latar belakang? utawa 
sabab-sababe kabeneran, banjur ambuktekake kanthi katerangan- 
katerangan lan dalil-dalil saben maksud lan tujuan. Sauwise mrate- 
lakake dalil-dalil kang cetha bab hakekate saben prinsip, banjur 
anggawa manungsa marang martabat keyakinan kang paripuma 
lan makrifat kanthi ganep. Al uran angadohake sakabehe kasen- 
jangan, kajahatan, karegedan, karacuan kang ama ing akidah, 
tindak lan ucapan manungsa kanthi bantuan dalil-dalil kang cetha. 
Kitab iki mulangake saben budi pekerti lan tata krama kang 
perlu banget diweruhi manungsa supaya dadi manungsa kang duwe 
budi pekerti kang becik. Kitab Al @uran kanthi gigih anglawan 
saben unsur pengrusak (pikiran lan akhlak manungsa) anganggo 

kekuwatan kang pada hebate karo unsur pengrusak iku kang ing 
jaman iki banget gede pengaruhe. Piwulange jejeg banget, man- 
tep lan mulus, kaya dene sawijine pangilon kang mantulake pra- 
natan hukum kodrat alam sawijine gambar sejati bab pranatan 
ajine fitrat kang ana ing satengahe alam. Kaya dene surya kang 
anyinari mata, Al @uran_anyinari mataning ati lan mataning 
kalbu manungsa. 


(Ruhani Khazain, jilid I, Barahin Ahmadiyah, kaca 81, 82) 


AGAMA AGAMA DONYA 


Ing antarane kabeh prinsip kang ingsun asta, salah siji yaiku 
Gusti Allah wus aparing dawuh marang ingsun manawa samono 
akehe agama kang sumebar ing donya lantaran para nabi; agama- 
agama iku mapan ing sabagian wilayah donya kanthi mantep, 
banjur bisa madeg ing sajerone jangka wektu kang dawa sarta melu 
darbe peranan ing wilayahe dewe-dewe. Agama-agama iku yen 
dititipriksa babagan kemurniane, dudu agama kang palsu, mang- 
kono uga nabine dudu nabi palsu. 


(Ruhani Khazain, jilid 12, kaca 256; Tohfah @aisariyah, kaca 4) 


Prinsip iki sawijine prinsip kang becik dewe, marakake ten- 
trem, dadi dasare karukunan ingantarane bangsa-bangsa lan am- 
biantu ambangun bebuden kang becik, yaiku, kita kudu angang- 
gep marang nabi-nabi kang teka ing donya iki, nadyan kang lahir 
ing Hindustan Iran, Cina utawa nagara liya, kabeh iku bener. 
Allah Taala wus anyerapake ing atine yutan manungsa supaya 
angurmati sarta amulyakake para nabi iku lan andadekake agama- 
agamane tetep madeg kanthi kukuh. 


(Ruhani Khazain, jilid 12, kaca 259; Tohfah Waisariyah, kaca 7) 


RASA TRESNA MARANG SAPADHA-PADHA 
Prinsip kang kita anut yaiku kita kudu mitontonake rasa tresna 


marang sakabehe Bani Adam. Saupama ana uwong kang meruhi 
omahe tanggane kang Hindu kobongan lan deweke ora menyat 

saka palungguhane perlu tetulung ambasmi geni mau, kanthi terus 
ing ati mgsun nyatakake yen uwong iku dudu warganing golong- 
an ingsun. 

saupama ing antarane murid-muridku ana kang weruh ana 
uwong kang sumedya mateni sawijining uwong Kristen, lan de- 
weke datan gelem tetulung anylametake uwong Kristen iku, 


kanthi temen ingsun nyatakake yen uwong mau dudu warga saka 
golongan ingsun. 


(Ruhani Khazain, jilid 12, kaca 28; Sirajun Munir, kaca 26) 


Ingsun nyatakake marang sakabehe kaum Muslimin, kaum 
Kristen, kaum Hindu lan kaum Arya, yen ingdonya iki ingsun 
datan darbe mungsuh. Ingsun banget anresnani umat manungsa 
nganti kaya dene sawijine wanita kang kalayan tulus anresnani 
anak-anake, malah kepara luwih maneh. Ingsun mung dadi mung- 
suhe akidah-akidah palsu, kang mateni kabeneran. Tresna marang 
manungsa iku kuwajiban ingsun. Azas urip ingsun iku ambenci 
marang goroh, sirik, kazaliman, sakabehe tindak jahat, kapalsuan 
lan bebuden kang ala. 


(Ruhani Khazain, jilid 17; Arbain, bag. I, kaca 2) 


KAHANANE AHMADIYAH ING TEMBE 


Ingsun nyatakake kanthi tulus sarta keyakinan lan kanthi 
gigih yen ingsun ngugemi kabeneran lan kalayan berkahing Pange- 
ran bakal menang ing medan palagan tetarungan iki. Saweruh ing- 
sun kanthi panduluning mata kang nyawang adoh, saindenging 
donya bakal ana ing sangisoring telapak sikiling kabeneran ingsun. 
Wus cedhak wektune ingsun bakal oleh kamenangan kang ge- 
milang, sabab sawijining suwara liya ambiyantu suwaraningsun. 
Lan maneh, kanggo anambah kekuwatan tangan ingsun ana tangan 
liya kang datan kasatmata dening donya ananging ingsun sumurup 
kang angumandang, suwara ”Roh Samawi” kang anjiwani saben 
tembung lan saben aksara kang ingsun ucapake. Ing Langit tuwuh 
sawijine gejolak lan gelora kang wus manjalma dadi lebu sagegem 
lan banjur dadi boneka (golekan) cilik. Saben uwong kang datan 
anutup lawang tobat kanggo awake dewe, ing wektu kang cedak 
bakal anyekseni manawa ingsun anane ing donya iki datan saka 
kakarepan ingsun piyambak. Apa matane uwong-uwong kang me- 

lek datan bisa nyumurupi pasuryan uwong kang bener? Apa 
uwong kang melek uga datan bisa Nek getering suwara 
samawi kang urip? 


(Ruhani Khazain, jilid 8, kaca 403; Izalah Auham, kaca 203) 


Pada mangertiya kanthi sayakin-yakine yen Jemaat iki sawi- 
jine bibit uwit kang ditandur dening astaning Pangeran. Pangeran 
mesti datan bakal anglirwakake bibit mau. Gusti Allah datan ba- 
kal rena salawase durung mirsani tuwuhe bibit mau dadi wujuding 
uwit kang paripurna. Pangeran bakal anyirami bibit mau kalayan 
banyu, lan Pangeran bakal mageri sakubenge. Pangeran bakal 
amaringi uwit iku kemajuan-kemajuan kang bakal angundang rasa 
kagum. Carane sira nyambut gawe kang giat. Saupama iki pa- 
gaweyane manungsa, uwit iki mesti bakal ditebang lan sirna tanpa 
sisa. 


(Ruhani Khazain, jilid 2, kaca 46; Anjam-e-Atham, kaca 64) 


KEMENANGAN AKHIR 


Uwong-uwong duniawi mbokmanawa bakal pada angira yen 
pungkasane mbokmanawa agama Kristen bakal sumebar ing do- 
nya. Utawa, agama Budha bakal anguasai donya sakabehe, anang- 
ing panemu iku keliru. Pada elinga, datan ana apa-apa kang dumadi 
kang datan ditetapake dening Langit. Pramula, Gusti Allah ma- 
ringi pirsa marang mgsun yen pungkasane Islam bakal anungkulake 
manungsa kabeh. 


(Ruhani Khazain, jilid 21, Barahin Ahmadiyah, bag. V, kaca 
427) 


Tumrap manungsa ing lumahan bumi iki ing wektu iki datan 
ana Kitab liya kajaba Al Guran, lan tumrap kaum Bani Adam wek- 
tu iki datan ana sawijine Rasul lan Juru Safaat kajaba Muhammad 
Mustafa s.a.w. Sabab saka iku, angupayaa anggayuh katresnan 
samurmi-murmine marang Nabi kang agung iki lan aja pisan anjun- 
jung sapa bae ana ing derajat kang luwih duwur saka panjenengane, 
supaya sira kagolongake ing antarane uwong-uwong kang wus 
dislametake. Lan emutana kanthi temen yen Najat (kaslametan) 
iku dudu sawijine urusan kang bakal sira alami ing akhirat, nanging 
satemene Najat kang hakiki iku wus ngatonake cahyane ing alam 

donya iki. Sapa kang oleh najat iku? Yaiku uwong kang yakin 
sabener-benere yen Gusti Allah iku ana, Lan manawa Muhammad 
s.a.w. iku Juru Safaat kang anengahi antara Gusti Allah lan umat 
manusia sakabehe; manawa ing sangisore sungkunp lIngit iki datan 
ana Rasul liya kang martabate pada karo panjenengane lan datan 
ana Kitab kang derajate pada karo Al @uran; manawa Gusti Allah 
datan marengake sapa bae urip salawas-lawase, ananging tumrap 
Nabi kang diparingi berkah kang luber-luber iku Gusti Allah anger- 
sakake mangkene, yaiku, manawa supaya bisa anguripake panje- 
nengane salawas-lawase, Gusti Allah anetepake dasar kanggo anya- 
lurake hikmah Syariat lan keberkatan rohani terus tumeka ing 
dina Kiamat. 


(Kisyti Nuh, kaca 138) 


Sarana aneliti riwayate Kanjeng Nabi Muhammad s.a.w. bakal 
kanthi gamblang tumrap saben uwong kang amaos manawa Ra- 
sulullah s.a.w. datan ana kang amadhani babagan duwure derajate 
sarta kebersihane jiwane. Rasulullah s.a.w. sawaktu-waktu suma- 
dya amasrahake jiwa-raga ing ngarsane Pangeran, datan angarep- 
arep pitulung saka manungsa. Panjenengane mung tawakal marang 
Pangeran. Sabab wus angabdekake wujude marang kersane lan 
karenane Pangeran, Rasulullah s.a.w. datan mreduli marang ala- 
ngan kang bakal ngalang-alangi, lan datan mreduli marang kaseng- 
saran kang bisa nibani selirane saka tangane kaum musrikin, akibat 
saka ngumandangake Tauhid Ilahi marang donya. 


(Ruhani Khazain, jilid 1, Barahin Ahmadiyah, kaca 111) 


Apa iki dudu sawijine kadadeyan kang nggumunake, yen ing 
jaman kabeh bangsa-bangsa pada darbe potensi keuangan, kapra- 
juritan, kailmuan, sawijine uwong kang papa, tanpa daya, ontang- 
anting, tuna aksara, yatim, urip misah saka kerameyan, lan kaha- 
nane miskin, anggawa piwulang kang samono cemerlange, nganti 
kabeh penantange dadi bisu jalaran saka keterangan-keterangane 
kang datan bisa dibantah lan bukti-buktine kang mantep. Piwulang 
iku ambukak kesalahan-kesalahan gede uwong-uwong kang pada 
mbusungake dadane lan ngaku yen deweke iku uwong pinter lan 
ahli filsuf. Sanadyan mung piyambakan sugenge, lan ora kecuku- 
pan, bisa ngatonake darbe kekuatan nganti raja-raja pada diuduna- 
ke saka tahta kerajaane lan nglungguhake uwong-uwong miskin 
ana ing palenggahane. Saupama datan kaparingan pitulunge Pa- 

ngeran, apa bisa kadadeyan? Apa kanggo anungkulake donya pra- 
kara kabijakan, ilmu lan kekuwatan bisa kadadeyan tanpa pitu- 
lunge Pangeran? 


(Ruhani Khazain, jilid 1, Barahin Ahmadiyah, kaca 191) 


Gatekna, kepriye Rasulullah s.a.w. anggone jumeneng, datan 
kageser sathithik-thithika, amangku jabatan nabi,-saka wiwitan 
nganti tumeka sedane, sanadyan tuwuh maewon-ewon bebaya 
lan muncul yutan mungsuh lan teka uwong-uwong kang angalang- 
alangi sarta angancam panjenengane. Mataun-taun Rasulullah 
s.a.w. anyekseni musibah-musibah lan Nabi angalami kesangsaraan 
kang hisa anggawe manungsa nglokro putus pangarep-arepe babar 
pisan. Saben dina kasangsaran saya mundak abot sanggane, nganti 
tumrap uwong kang gede ambisine kepengin bisa anggayuh tujua- 
ne, banjur dadi kuwatir, malah sawise ngumumake pangakone 
dadi nabi, sirna saka astane bantuan kang dinikmati sadurunge. 
Pangakone kang mung satembung, kabayar nganggo atusan ewu 
permusuhan lan anggawa musibah kanggo panjenengane. Rasu- 
lullah s.a.w. kausir saka kutha kelahiranne, dioyak-oyak sumedya 
disedani, dalem lan prabot omah dirusak nganti bola-bali. 


(Ruhani Khazain, jilid 1, Barahin Ahmadiyah, kaca 108) 


Daud 'alaihissalaam anguwatake kabeneran lan kaagungane 
Rasulullah s.a.w. nalika ngandika ing Mazmur 45: 


Manawa kahanan sira elok dewe ing antarane anak Adam. 
sifat Kasih -angasihi kawaca ing bathin ira. 

Mula saka iku tansah diberkati Allah salawase. 

Sandangen pedangira, Pahlawan! 

Kalayan kamulyan sarta pangagemira. 

Mulane becike sira nitih kreta kanthi kamulyan 

Kanthi rahayu karana sabdanira bab kabeneran 

Sarta kalembutan saha kaadilan, 

Lan tangan tengenira bakal ngawulangake 

Prakara kang asipat luhur. 


(Surma Casmae Arya, kaca 232— 234) 
Salam lan rahmat Paduka kang tanpa wates 


Kaparmgna marang Sang Mustafa 
Saha panjenengane sira wus anjupuk sabundel cahya 

Jiwaku tansah nyawiji karo jiwa Muhammad 

Aku angombeni atiku serbat katresnan nganti sabokor 

Panutan kita kang amancarake cahya terus-terus 

asmane Muhammad 

Panjenengane kang wus nalikung atiku 

Mahkutane kabeh titahe Gusti Kang Jumeneng Nata ing Langit 

Angungguli kabeh kang urip ing jaman kapungkur 

Sumirat gumebyar kadya sitangsuning kaendahan 

kabeh pandulu tumuju marang wujude 

Satemene lir candra purnama kang amadhangi pepeteng 

Kang teka andhisiki pada mandeg ing tengah dalan 

Mung siji iki kang slamet tumeka 

Tumeka mring kisik segara 

Muga kurbanku den tarima 

Dening gustiku kang sampurna 

Kang sun trisnani tan winates dumununge (=Tuhan) 

Pepunden saben relung atiku 

Aku dikenalake dening Panjenengane, (= Muhammad) 

kang mandiri ing panyuluhan. 

Ing wektu iki panjenengane ratuning Kerajaan Rohani 

Mahkuthane para nabi 

Mula pantes kawastanan suci lan Al-Amin 

Pandulune adoh marang jaman kang durung teka 

Atine nyawiji kalayan Gusti 

Angangkat obot dhuwur-dhuwur, patut dadi pusering cahya 

Panjenengane kang amiyak jerone hikmah iman 

sawijining raja wicaksana, kang nyata berbudi 

Pati-uripku dak aturake cahya iku 

Aku mung darbene wujud iku 

Mung cahya iku kang dak pandeng, kabeh dewa mangsa bo- 
ronga 

mangkene iki putusan-akhirku 


Nglengkara aku bisa naggayuh nikmat iki 

saupama datan miturut marang pepundenku 

anempuh dalane pepudenku, panutanku, kabanggaan para nabi, 

insan paripurna, Muhammad Mustafa shalallahu alaihi wassa- 
lam. 


Apa-apa kang daktampa, daktampa lantaran saka taat marang 
panjenengane. Aku mangerti saka pangalamanku, nanging 
adhedhasar ilmu kang paripurna, yaiku, sapa wonge datan bisa 

anggayuh kacedakan kalayan Pangeran tanpa taat marang Nabi 
iki, lan mokal bisa oleh makrifat kang sampurna. 

Saiki ingsun dawuhake, yen, sauwise uwong taat marang Ra- 
sulullah saw kanthi temen lan tumemen, uwong mau dianuge- 
rahi ati kang condong marang kebecikan, ati kang sehat, yaiku 
kang adoh saka rasa seneng marang donya lan ati mau wiwit 
kepengin kanikmatan kang langgeng. Banjur kanggo gantine, 
ati mau wus layak nampa katresnan kang samurni-murnine 
saka Ilahi. Kabeh nikmat iki ditampa kaya dene warisan, 
berkat ketaatan marang Rasulullah saw. 


(Ruhani Khazain, jilid 22: Hagigatul Wahyi, kaca 24, 25) 

